open-index/open-wikipedia-markdown huggingface dataset:
公共電話

**公共電話**（）係一個位於公眾地方，提供畀民眾使用嘅電話。佢通常位於電話亭入邊，而且使用者只需要拎住個話筒，擺入銀仔或者係插上電話咭，撥打號碼就可以用。

## 各地公共電話

File:HK MTR Shatin City One Station 信京電訊 Shinetown Telecom Payphone Jan-2012.jpg|香港公共電話（信京電訊）
File:HK Sham Shui Po Camp Street PCCW Hair Salon.JPG|深水埗營盤街電話亭（電訊盈科）
File:Singapore SingTel Payphone.jpg|星加坡公共電話（新加坡電信）
File:At&tPhone.JPG|美國公共電話（AT&T）
File:Chunghwa Telecom coins & cards payphone 20080714.jpg|投幣插卡兩用公用電話機（中華電信）
File:20220529 Payphone, Christchurch, New Zealand.jpg|紐西蘭公共電話（基督城）
File:CTM Tatung TT-570, Macau Maritime Museum 20180526.jpg|大同公司公用電話機TT-570（澳門電訊）
File:Shanghai, Apr-2012 (6925023084).jpg|上海公用電話亭（中國電信）


## 睇埋
*電話亭

## 出面網頁

* Pay phones: Is That Still A Thing? in the San Diego Union-Tribune.
* PayPhoneBox Index of payphone numbers and photographs of payphones in unusual or famous places around the world.
* World Payphone Images
* 2600: Payphones of the World
* Payphone tones including coin tones for the US and the UK
* For North America:
** McPayphone Directory: Project to collect America's 1.3 million payphone numbers and numbers abroad.
** Payphone Project
** Payphone Directory
** Movies and television (TV) shows that portray the use of a payphone
電話咭

**電話咭**（）係一種用嚟打電話個咭片，佢可以加錢補數。

舊時嘅電話咭純粹係一張儲值咭，憑咭上嘅密碼登入後再打收費電話（多數係長途電話），電話費由張咭度扣。現今流行嘅電話咭實際上係一張SIM咭，插落流動電話度用。

## 睇埋
*SIM卡
*太空卡
視力障礙

**視力障礙**（Visual impairment，Vision impairment）簡稱**視障**、**弱視**，係指視覺下降到某一程度，導致無法以一般方法例如戴眼鏡矯正，亦包括嗰啲因為無法配戴或擁有眼鏡、隱形眼鏡，而視覺能力下降嘅人。視力障礙嘅定義，通常係指視力同最佳矯正值相比差到20/40或20/60；而盲嘅定義，通常係指接近完全或完全睇唔到嘢。視力障礙可能導致人喺日常生活活動（例如：揸車、閱讀、社交、行路）做成困難。

## 成因
全球最常見嘅視力障礙成因係未矯正嘅屈光不正（43%）、白內障（33%）、青光眼（2%）。屈光不正包括近視、遠視、老花、散光。其中，白內障係最常見嘅致盲原因。其他可能導致視覺問題嘅毛病包括老年性黃斑部病變、糖尿病視網膜病變、眼红、兒童失明同多種感染。視力障礙亦可能係由於腦部問題而引起，例如中風、早產或創傷等。呢啲案例稱為皮層性視損傷。兒童定期做視力檢查，可以改善佢哋未來嘅願景同教育成就；成年人做視力檢查都有好處，透過視力測試可以確診出有冇視力障礙。

## 睇埋
*盲人
*聾
李紫彤

**李紫彤**（英語：Lee Tzu Tung）係台灣嘅藝術家、導演，關注性別、政治、原住民、白色恐怖、以及國族認同等議題。佢嘅創作以多媒體為主，結合網路、裝置、影像，亦都有多項參與式創作嘅藝術作品。

## 簡介
### 早期創作
大學時期，李紫彤與朋友共同合作拍攝咗《擁抱》，該作品獲得2010年台大電影節徵影首獎。拍攝場景之一取自暱稱洞洞館嘅台大建築，佢哋配合當年嘅建築物拆除計畫，拍下呢部藝術電影。

### 2013年-2019年
2018年，由文化部贊助，與駐紐約臺北文化中心與紐約藝術機構Residency Unlimited（RU）合作辦理嘅「2018紐約Residency Unlimited創作發表計畫」中，李紫彤與劉仁凱獲選成為駐村藝術家。佢哋前往紐約進行為期四個月嘅藝術創作，並於2018年9月以《形式的不可能性》（The Impossibility of Form）為題，展示咗佢哋喺呢個期間嘅創作成果。 其中，成果展示作品《#迎靈者》（#GhostKeepers），係一項作品，該作品喺世界各地尋找70年間，於唔同國家因戰爭、白色恐怖等事件過世嘅受害者或加害者，同呢啲鬼魂對話，並開立呢啲鬼魂嘅社群媒體帳號，呈現呢啲鬼魂死後如何面對佢哋所屬嘅國家，同時亦都讓一般大眾能夠同呢啲鬼魂進行互動。

《時差書寫》（Writing the Time Lag）係一部實驗民族誌長片，始於2014年拍攝，並於2019年喺台北當代藝術館、2020年喺葡萄牙里斯本大學人類學與藝術線上展（ANTART）中展出，主題聚焦於國族認同。喺呢段時期，李紫彤深入探訪各政治團體，如台灣人公共事務會、時代力量、民主進步黨等，並積極參與組織嘅活動，以親身經歷觀察政治活動。同時，佢亦到太巴塱、港口等部落拍攝紀錄片。除咗探討政治同原住民議題外，呢部影片仲進行咗多項藝術實驗，包括打破電影圈嘅性別問題，因此《時差書寫》嘅劇組成員全由女性組成；以及運用讓受訪者亦成為拍攝者嘅手法。

2019年，李紫彤創作咗交易藝術作品《帕斯堤貨幣》，旨喺反思愛滋污名化嘅問題。呢件作品結合咗「貨幣」同「疾病」呢兩者都可以被流通、量化同管控嘅特質，帕斯堤貨幣嘅交易方式隱喻愛滋病毒嘅傳播方式，讓民眾以藝術體驗愛滋感染者嘅心路歷程。呢項藝術作品以帕斯堤貨幣進行交易嘅藝術拍賣會為形式，創造出社群金流，並喺扣除藝術家嘅收入後，將全部收益捐贈俾與愛滋相關嘅非政府組織，包括愛滋感染者權益促進會、感染誌、同臺灣同志諮詢熱線協會等組織。

### 2019年至今
2020年12月，李紫彤與香港藝術家孫詠怡（Winnie Soon）發起咗一個名為《岔經濟()》（Forkonomy()）嘅計畫。初版《岔經濟()》係一場喺台灣C-LAB舉辦嘅合約議會，議會聚集咗政策制定者、學者、海洋生態保護者、文化工作者、藝術家同社會運動行動者。參與者喺呢個另類議會中共同思考一個問題：「我哋點樣購買、擁有同鑄造一毫升嘅南海？」參與者共同制定咗一份南海所有權合約。會議決議以「合作社」（co-operative）形式共有、共管一毫升南海，並設定海水價格為每毫升1.61新台幣。作為協會嘅一部分，每位參與者同意共同承擔南海嘅生態同經濟責任。計畫亦採用開源嘅自由軟體同去中心化協定。

2023年，李紫彤獲選參與文化部駐英國代表處文化組與黛芬娜基金會（Delfina Foundation）合作嘅藝術家駐村計畫，並前往倫敦展開為期12個星期嘅駐村計畫。喺駐村期間，佢以英國喺二次世界大戰期間發展嘅桌遊為基礎，設計咗一套劇本，讓參與者以輕鬆、具創造性嘅方式，思考台灣可能發生戰爭的嚴肅政治問題。 同時，李紫彤與《美學程式設計》（Aesthetic Programming）嘅作者孫詠怡（Winnie Soon）同傑夫・考克斯（Geoff Cox）共同組織咗《美感程式設計－分岔工作坊》。 喺呢個工作坊中，佢哋引導參與者運用開源社群「分岔（forking）」嘅概念理論，將程式語言以多元分岔嘅方式翻譯為中文、身體語言或視覺資訊。透過參與者嘅討論、翻譯、編輯同其他創意手段，共同「分支」《美學程式設計》所涵蓋嘅程式概念，揭示版本、分岔同翻譯喺全球華語語境中嘅政治性。

## 參考文獻

## 出面網頁
* 李紫彤 Lee Tzu-Tung 
*
* 從「參與式影像」看見他人閃閃發光的生命經驗─訪李紫彤（上） 
* 「參與式影片」是想像實踐，也是自省回顧─訪李紫彤（下）
渥太華河

**渥太華河**（，，，阿岡昆語：Kichi-Sìbì/Kitchissippi）係加拿大嘅主要河流之一。成條渥太華河有1,271公里噉長，流域面積146,000平方公里，係聖羅倫斯河嘅一條重要支流，魁北克省最長條河。安大略省同魁北克省嘅省界就係以渥太華河來定。

渥太華河發源於魁北克省西部嘅卡皮米持加馬湖（Lac Capimitchigama），過泰米斯卡明格湖（Lac Témiscamingue）之後到安大略省邊界，往東南方向流向渥太華，喺渥太華嘅梳地耶可瀑布（Chaudière Falls）度匯入來麗都河同加蒂挪河，過咗國會山莊之後水流變急，最後到滿地可流入聖路易湖，通過呢個湖再入聖勞倫斯河然之後太平洋。

渥太華河個名來自阿岡昆語當中「交易」嘅意思，哩個係因為渥太華河喺以前加拿大東部嘅一條重要貿易路線。

## 睇埋

*聖羅倫斯河
*安大略省嘅河一覽

類:加拿大嘅河
類:安大略省地理
類:聖羅倫斯河
類:魁北克
愛戀二千小時

《**愛戀二千小時**》係香港女歌手陳慧嫻嘅第13張粵語錄音室專輯，喺寶麗金時期製作，轉新公司新藝寶唱片發行嘅首張專輯，於1998年5月8號推出。

類:香港專輯
民主活水

**民主活水連線**，簡稱民主活水，係一個政治派別，屬於民進黨嘅一個派系，成立喺2022年。

2019年，卸任行政院院長嘅賴清德挑戰爭取連任總統嘅蔡英文，引發「蔡賴之爭」。時任黨主席嘅卓榮泰同時任黨秘書長嘅羅文嘉站喺中央黨部立場處理黨務，引起泛英系群體唔滿，被認為係「挺賴」嘅人馬。

民主活水連線嘅成員以卓榮泰同羅文嘉為首，仲包括前任民進黨副秘書長嘅林飛帆、而家嘅立法委員洪申翰、范雲、民進黨中執委兼立法委員嘅洪申翰辦公室顧問許菡芸、前任民進黨青年部主任嘅吳濬彥等人。
## 參考來源
美麗島系

**美麗島系**係已經解散咗嘅一個政治派別，屬於民進黨嘅一個派系。
## 參考來源
這個世代

**這個世代**係一個政治派系，大部分成員都屬於民進黨，但亦有啲黨外友好喺呢個派系入面。
## 參考來源
羅君左

**羅君左**（，），人稱斌仔，佢係香港已故藝人、廣播劇演員。

2010年11月13號，羅君左因心臟病佢喺廣華醫院而死，終年51歲。
施念慈

**施念慈**（英文：Celia Sze Lim-Tse，），係香港經理人，前無綫電視藝員，曾就讀九龍塘學校（小學部）（1985年）同九龍塘學校（中學部），畢業喺香港大學中文系。1997年當選港大校花，之後喺電台做過主持人，寫過專欄，同時演過一啲電視劇嘅配角。

施念慈退出影視圈之後，成立咗加秀娛樂（Jacso Entertainment），底下有唔少模特兒。2016年同天下一集團合併，變咗成為天加一文化傳媒。
## 電視劇
### 無綫電視
*狀王宋世傑(貳) 飾 阿詩瑪
*寵物情緣 飾 戴慧儀
*錦繡良緣 飾 文成公主
*金裝四大才子 飾 良辰
*新鮮人 飾 Ann
*美麗人生 飾 高慧雲
*難兄難弟之神探李奇 飾 丁鈴
## 電影
*五個寂寞的心 (1992)	 	 
*記得…香蕉成熟時3為妳鍾情 (1997)	 	 
*山村老屍 (1999)	 	 
*生命祇剩1小時 (1999)	 	 
*鬼片王之再現凶榜 (1999) 飾 123	
*娛樂之王 (1999)	 	 
*灣仔12妹 (1999) 飾 益力多	
*反骨仔 (1999)	 	 
*千王之王2000 (1999) 飾 富家女 	 
*陰陽路柒撞到正 (2000)	 	 
*七號差館 (2001)	 	 
*兩個獨立包裝的女人 (2003)	 	 
*新死亡習作 (2006)
## 感情生活
佢喺1998年同蔡康年交往期間，被對方毒打，之後施念慈開記招交代事件。最後二人喺第二年7月分手。
## 參考
兩個獨立包裝的女人

《**兩個獨立包裝的女人**》係由劉國輝執導，張敏、江美儀等人主演嘅愛情電影，2003年3月20日喺香港上映。 影片講述被男友阿勇拋棄嘅Christy，一向以為失戀嘅女人一如大減價嘅貨品，身價暴跌。呢個時候佢要盡快覓食男人填補空虛，令身價止跌回升。
類:港產片
萬千星輝頒獎典禮2017

**[[萬千星輝頒獎典禮]]2017**（）喺2018年1月21號舉行，由鄭裕玲、、陸永同C君主持，而區永權則係得獎名單宣佈嘅司儀。呢屆獎項總共有15個，其中「全球網民最喜愛劇集」、「最受歡迎電視拍檔」同埋「TVB五十週年光輝大獎」係呢一年新增嘅項目；所有除咗戲劇以外嘅節目都會參加「最佳非戲劇節目」嘅競爭，唔再分開綜藝、資訊同特備節目，一共有5個獎項。至於「專業演員大獎」同「萬千光輝演藝人大獎」喺呢屆冇頒發。
## 事件
### 蔡康年喺紅毯環節期間主持表現嚴重出錯
蔡康年喺《萬千星輝頒獎典禮2017》紅毯環節嗰陣，接二連三講錯藝員名同劇名，被指表現相當唔專業，網民都紛紛留言鬧爆蔡康年，仲話唔明佢點解可以錯得咁離譜。例如，佢當晚將《親親我好媽》讀錯做《親親我媽媽》，又將龔嘉欣讀咗做鍾嘉欣。當阮兆祥同呂慧儀出場嘅時候，蔡康年竟然讀咗《學是學非》各個主持人嘅名。當時有內地媒體甚至形容，蔡康年咁樣係『災難級翻車』。
## 外部連結
*無綫電視節目網頁 - 萬千星輝頒獎典禮2017
*萬千星輝頒獎典禮2017 提名名單 
*   萬千星輝頒獎典禮 精彩時刻 

## 參考
引體上升

**引體上升**（；）係一種力量訓練，用嚟訓練上身肌肉嘅。訓練者要拉起自己嘅體重，亦可以係自己對腳上面吊啲嘢增加重量。

做引體上升動作，可以用嚟練習背肌，要將個人挺胸修腹再拉上去，發力點由背肌出發，要感受到背景嘅肌肉都出力先可以叫做成功，不過有啲人反而用多咗二頭肌拉自己上去，嚴格嚟講係唔能夠太過要求將個頭過條 bar（），原因係因為當個人太過將個焦點注重要過條Bar時候，個人條頸就會好自然噉伸咗出去就條 bar，形成一個頭向前，身體反而喺後面嘅情況出現（類似有寒背嘅感覺）。呢個情況一般認為係極唔理想。
薩格勒布戴拿模

**薩格勒布戴拿模**（）係克羅地亞薩格勒布一間職業足球球會，依家踢緊克羅地亞甲組足球聯賽。

## 榮譽
*克羅地亞甲組足球聯賽冠軍：1993年、1996年、1997年、1998年、1999年、2000年、2003年、2006年、2007年、2008年、2009年、2010年、2011年、2012年、2013年、2014年、2015年、2016年、2018年、2019年、2020年、2021年、2022年、2023年
*克羅地亞盃冠軍：1994年、1996年、1997年、1998年、2001年、2002年、2004年、2007年、2008年、2009年、2011年、2012年、2015年、2016年、2018年、2021年

## 參考


## 出面網頁
*官方網站
*UEFA
米迪蘭特

**米迪蘭特**（）係丹麥中日德蘭大區一間職業足球球會，喺1999年成立，依家踢緊丹麥超級足球聯賽。

## 榮譽
*丹麥超級足球聯賽冠軍：2015年、2018年、2020年
*丹麥盃冠軍：2019年、2022年

## 參考


## 出面網頁
*官方網站
布拉格斯巴達

**布拉格斯巴達**（）係捷克布拉格一間職業足球球會，依家踢緊捷克甲組足球聯賽。

## 榮譽
*捷克甲組足球聯賽冠軍：1994年、1995年、1997年、1998年、1999年、2000年、2001年、2003年、2005年、2007年、2010年、2014年、2023年
*捷克盃冠軍：1996年、2004年、2006年、2007年、2008年、2014年、2020年

## 參考


## 出面網頁

*官方網站
*UEFA
抹大拉聖瑪麗教堂

**抹大拉聖瑪麗教堂**（**湯頓大教堂**，又譯做**陶頓大教堂**）係喺英格蘭森麻實郡湯頓嘅一座英國聖公會教區大教堂，供奉耶穌嘅跟隨者抹大拉嘅瑪麗亞。座教堂喺1508年起完，屬早期嘅都鐸垂直式哥德建築風格，係英國嘅一級保護建築。佢最出名嘅特徵係有好高嘅尖塔。

## 歷史
聖瑪麗教堂可能係由溫車士打（Winchester）主教 Henry of Blois（布盧瓦嘅亨利，又叫做 Henry of Winchester／溫車士打嘅亨利）喺公元1180年起嘅，作為陶頓（湯頓）重組過程嘅一部分，個教堂自1308年開始，就係當地嘅鎮教堂。 喺1308年之前，個教堂係奧古斯丁湯頓修道院嘅一部分。 喺1437年，教堂嘅一座新禮拜堂落成。

教堂係用砂岩（沉積岩嘅一種）起嘅，裏面有好多彩繪。大多數雕像同彩繪玻璃都係嘅時候加上去嘅。 教堂裏面有各種紀念碑同牌位，包括森麻實士兵（包括森麻實輕步兵團）嘅戰爭紀念碑。 

教堂嘅塔起喺1503年左右，資金嚟自羊毛貿易嘅利潤，喺1858年到1862年間由佐治·史葛爵士（Sir George Gilbert Scott ）同 Benjamin Ferrey 重建， 用嘅喺嚟自森麻實郡 Williton 村採石場嘅水獺砂岩（Otter sandstone）同埋嚟自附近 Hestercombe 嘅一啲火成閃長岩（Igneous Diorite）。 呢座塔係森麻實塔嘅最佳典型範例之一，亦都係當地嘅重要地標 。呢座塔距離教堂嘅屋頂有，塔尖（pinnacles）高。

英國公認嘅教堂權威作家 Simon Jenkins 描述呢座教堂塔做「英格蘭最高貴嘅教區塔」。個塔上面有15個鐘同埋一個時鐘。

塔裏面有15個鐘有13個係英式整圈敲擊鐘，每個鐘都掛咗一條俾敲鐘人拉嘅敲鐘繩，當中最重嘅鐘係次中音D調鐘，重達27.5英擔（3,098磅），其餘2個係音樂鐘（又名鍾琴）提供額外嘅音符，嗰啲鐘每個鐘頭會敲鐘報時，而每日嘅朝早9點、正午12 點、下晝3點同6點就會演奏樂曲。 依家用緊嘅鐘環（ring of bells）係由羅浮堡鎮嘅泰勒（John Taylor ＆ Co）公司喺2016年鑄造。  教堂嗰度仲展示咗一座比較舊嘅鐘，嗰個鐘係由白教堂銅鐘鑄造廠（Whitechapel Bell Foundry）喺1922年鑄造。

教堂多年嚟都飽受天氣影響，曾經好幾次呼籲信眾籌款維修建築結構，其中一項呼籲籌款135,000 英鎊，用嚟修復兩座尖塔跌咗落嚟嘅時候整爛咗嘅塔樓屋頂同石雕。 2009年，有人破壞咗教堂嘅一啲窗，好彩啲中世紀嘅彩色玻璃，由於受到金屬絲網嘅保護而無整爛到。

清教徒牧師同作家 Joseph Alleine 喺1660年代做過呢座教堂嘅牧師，佢死咗之後，埋葬咗喺教堂嘅墓地嗰度。  John Boswell，一名托利黨（英國保守黨）同高教會派（High Church）嘅作家，由1727年起擔任呢座教堂嘅牧師，一直至1757年佢過身；佢亦都係葬咗喺教堂嘅墓地，教堂裏面刻有拉丁文寫嘅銘文去紀念佢。

## 參考
德國無條件投降書

**德國無條件投降書**（，，，）係一份法律文件，宣佈納粹德國嘅所有軍隊無條件投降，表示第二次世界大戰喺歐洲嘅戰場告一段落。份文件喺1945年5月8號中歐時間22:43正式簽咗，喺23:01正式生效。

之前嗰日，德國其實已經同英美法喺法國簽過類似嘅投降書，不過蘇聯冇承認，所以再簽多次。實際嘅簽署儀式喺蘇聯控制區度發生，當中最高級嘅德國官員係陸軍元帥Wilheim Keitel。喺簽咗投降書之後，納粹德國實際上滅亡，之後成爲咗同盟國佔領德國。

雖然投降書有英文、俄文同德文版，但係只係英文版同俄文版係屬於正式版本。

## 睇埋
* 同盟國佔領德國
* 日本投降

## 註

類:第二次世界大戰
類:納粹德國
類:投降
以色列獨立宣言

**以色列獨立宣言** () 喺1948年5月14號（猶太曆 5 lyar 5708）由行政領袖本古里安宣佈。呢份宣言宣佈喺以色列地創建一個猶太國，叫做以色列，將會喺英屬巴勒斯坦管治完結之後立國。自此之後，以色列喺每年猶太曆 5 lyar 或者西曆5月14號都會慶祝以色列獨立日。

## 睇埋
* 猶太復國主義
* 古以色列人
* 第一次中東戰爭

## 攷

類:獨立宣言
類:以色列
納卡衝突

**納戈爾諾-卡拉巴赫衝突**，簡稱**納卡衝突**，喺亞美尼亞通稱做**阿爾察赫衝突**，係一個位於高加索南部納卡地區嘅領土糾紛，同時亦都係亞美尼亞同阿塞拜疆，代表住亞美尼亞人同埋阿塞拜疆人，之間嘅種族衝突。

納卡地區由蘇聯時期嘅開始，雖然係屬於阿塞拜疆領土，但係一直都主要係亞美尼亞人住。喺1991-2023年期間，當地嘅亞美尼亞人組織咗自己嘅國家，阿爾察赫，嚟對抗阿塞拜疆政府。喺呢二十幾年之間，阿塞拜疆喺幾次打仗之下收復唔同部分嘅領土，直至2023年嘅第三次納卡戰爭，終於完全解散咗阿爾察赫嘅國家機關。

## 歷史

由蘇聯時期開始，當地嘅亞美尼亞人一直都受蘇聯同埋阿塞拜疆政府打壓，迫咗唔少亞美尼亞人離開，但係佢哋始終都係人口大多數。 喺蘇聯嘅開放政策期間，當地舉行咗公投，俾人民有民族自決嘅權利。不過，喺公投結果支持納卡加入亞美尼亞加盟國之後，納卡地區同埋阿塞拜疆都出現咗大型嘅反亞美尼亞暴力事件，雙方嘅種族衝突繼續升溫。

到1990年代初期，喺蘇聯解體之後，衝突演變成爲戰爭，造成第一次納卡戰爭。亞美尼亞成功控制蘇聯時期嘅納卡地區領土，而兩邊政府都有排擠非我族裔嘅情況出現。1993年，聯合國安理會發聲明，支持阿塞拜疆嘅領土完整，要求亞美尼亞撤出納卡地區。之後嗰年，亞美尼亞同阿塞拜疆喺比什凱克簽咗停火協議，成功維和咗超過20年。

到2020年，阿塞拜疆再一次進攻納卡地區，發動咗第二次納卡戰爭。阿塞拜疆成功收復大約1/3嘅領土，跟住都再一次簽咗停火協議，不過有唔少報道都聲稱，阿塞拜疆喺之後曾經唔只一次咁違反協議。

到2022年，阿塞拜疆開始封鎖納卡地區，當地出現食物短缺。喺2023年9月，阿塞拜疆再一次進攻剩返嘅領土，發動第三次納卡戰爭。佢哋成功喺兩日内收復全部領土，阿爾察赫冇耐之後，宣佈將會喺2024年1月1號解散全部國家機關。與此同時，當地嘅亞美尼亞人開始大批咁逃離阿塞拜疆政府嘅控制，造成納卡難民潮，原本住喺當地嘅人口，有接近8成都去咗亞美尼亞。

## 睇埋
* 前蘇聯衝突
* 凍結衝突
* 亞美尼亞大屠殺
* 2023年納戈爾諾-卡拉巴赫攻勢

## 註

## 攷

## 文獻
*
誤人子弟

《**誤人子弟**》（）係一部1997年上映、由葉偉信執導嘅香港電影，由黃秋生、林海峰、徐子淇主演。呢套校園電影故事主要用黑色幽默諷刺香港教育制度。取景地方主要係賽馬會體藝中學教員室、禮堂、校園等。

## 劇情
片中講述充滿教學熱誠林SIR（林海峰飾演）、同事兼好友黃SIR（黃秋生飾演）同埋MISS李（徐子淇飾演）三角戀情。同埋香港普遍日校教學職員日常，重有補習新風氣。劇中有一幕涉及英文補習班，當中補習呀Sir（張達明飾演）衣著光鮮，講話風趣幽默，將自己塑造成偶像藝人，似現實中香港1990年代補習天王——史偉全。

## 演員
*黃秋生 飾 黃Sir
*林海峰 飾 林Sir（生物教師）
*徐子淇 飾 Miss Lee
*梁綽妍 飾 May（學生）
*張達明 飾 史Sir（補習名師）
*盧　雄 飾 校長
*錢榮威 飾 葉Sir
*周藝明 飾 周Sir（藝術教師）
*魏德禮 飾 魏Sir（數學教師）
*陳慶航 飾 谷Sir（中史教師）
*葉廣儉 飾 丁Sir
*蘭　茜 飾 Miss Kong
*田啟文 飾 家長
*潘雁英 飾 家長
*八兩金 飾 家長
*曾德華 飾 黎耀輝（學生）
*李力持 飾 超級市場主持
*伍詠薇 飾 伍姑娘

## 註

## 參考
郭家明

**郭家明**（，），香港足球員，已退役，之後做足球教練同導師。祖籍廣東中山。

## 攷

類:香港足球代表隊球員
家明
比·南利

丹斯里**比·南利**（，），原名**Teuku Zakaria Teuku Nyak Puteh**，係馬來西亞馬來族歌手同演員，主要唱馬來文歌。佢係馬來西亞電影史上一個最具影響力嘅人物。

1973年5月29號，比南利死於心臟病，終年44歲。2010年入選美國CNN「史上最偉大二十五位亞洲演員」。佢嘅第三任老婆莎羅馬亦係好有影響力。

## 紀念

*比南利路（），檳城（1983年8月30號命名）
*比南利路（），吉隆坡（1982年改名）
*比南利路（），沙撈越古晉
*比南利花園（），吉隆坡文良港
*丹斯里比南利國小（），檳城（以前稱為甘榜爪哇國中，2011年11月13號改名）
*吉隆坡陽光廣場嘅Ramlee Mall
*比南利禮堂（），沙撈越古晉
*2017年3月22號，馬來西亞Google推出紀念比南利嘅主題。
*2021年11月，肯德基推出獨家限時嘅比南利漢堡包（Burger P. Ramlee），呢個係KFC Zinger同比南利最愛嘅扁擔飯嘅結合。

## 睇埋
* 《漢都亞》（1956年電影）
* 《風雨殘夢》（1956年電影）
* 《阿里巴巴同王老五》（1961年電影）
* 《岳母大人》（1962年電影）
* 《阿都三兄弟》（1964年電影）
* 吉隆坡嘅眼淚，比南利創作嘅歌曲
* 震撼靈魂，比南利創作嘅歌曲
* 納西爾·比南利，比南利個仔
* 迪安·比南利，比南利嘅養女
* 費魯茲米斯南，以模仿比南利出名

## 參考

## 出面網頁
發展援助

**發展援助**係一種海外援助，通常嚟支持某一個發展緊國家嘅經濟、環境、社會、或者政治嘅發展。同人道援助唔同，發展援助唔單只係短期嘅援助，而係爲一個地區嘅長期穩定同發展而做。有少數政府認爲某啲軍事援助屬於發展援助之内，但係呢個概念一般都唔受國際社會認同。

發展援助可以係兩個國家直接同意，亦可以係經過第三者，例如聯合國兒童基金會。依家嘅援助有大約7成係直接，3成係間接。

根據經濟合作暨發展組織嘅統計，世界上有大約8成嘅援助資金都係嚟自唔同國家嘅政府，而其他2成就係嚟自私人非牟利機構。 絕大部分嘅援助都係嚟自西方國家，但係亦有少部分係嚟自其他國家。

雖然一個國家人口嘅僑匯對國家嘅援助有唔少嘅幫助，但係呢啲都唔算入發展援助之内，因爲佢哋一般都係用私人途徑直接送俾家人朋友，而唔係經過政府。

## 睇埋
* 人道援助
* 可持續發展目標

## 攷

類:援助
類:慈善
回歸權

**回歸權**係一個國際法嘅概念，確保每一個人都有權利返去佢哋出世或者國籍嘅國家。回歸權係遷徙自由嘅一部分，亦同國籍嘅概念相關。雖然唔少國家都有居留權，但係回歸權唔應該只係受國界所限制，因爲需要包括埋為無國籍人士提供回歸嘅機會。除此之外，好多代表難民人口嘅組織，都主張佢哋嘅回歸權。

呢個權利喺唔少嘅重要條約都出現，包括世界人權宣言同埋其他國際條約。有唔少學家都認爲，因爲呢個權利已經成爲咗國際法入面嘅習慣法之一，所以應該全球通用。

## 睇埋
* 無國籍
* 遷徙自由

## 攷

類:人權
國籍法

**國籍法** () 係一個國認定佢嘅人民嘅法律，決定一個人點樣可以攞到或者失去國家嘅國籍。有啲國家將呢個概念同國家嘅公民連上關係，但係到20世紀，兩個概念基本上都公認為分開處理。國籍法純粹代表一個人係屬於一個國家，未必一定係佢嘅公民。

喺法律層面，國籍法形容一個國家同佢嘅國民之間嘅關係，而公民法就係形容一位公民喺國内嘅法律之下同國家嘅關係。呢兩種法律係由唔同嘅組織去規管。如果有一個人喺一個國家唔屬於佢嘅國民，咁佢哋就被認爲係一位外國人。一位完全冇任何國籍嘅人就係無國籍。

## 睇埋
* 公民權
* 無國籍
* 多重國籍

## 攷

類:法律
類:國籍
康多莉莎賴斯

**康多莉莎·賴斯**（，），係美國共和黨嘅政治人、外交官。佢喺2001年做小布殊政府嘅國家安全顧問。2005年1月26號，佢成為咗第66任美國國務卿。

## 參考
格拉茨體育會

**格拉茨體育會**（**Sportklub Sturm Graz**）係奧地利格拉茨一間職業足球球會，依家踢緊奧地利超級足球聯賽。

## 參考


## 連出去
*官方網站
*UEFA
大灣區美味好玩攻略

《**大灣區美味好玩攻略**》（）係香港無綫電視製作嘅遊埠節目，由麥長青、江美儀主持，2024年1月4號到2月2號逢禮拜四到五 22:30-23:05喺翡翠台播。節目主持帶住嘉賓（郭柏姸、王敏慈、羅毓儀、黃嘉雯、鄧凱文）遊覽大灣區唔同城市。

## 出面網頁
*無綫電視節目網頁 - 大灣區美味好玩攻略 

## 電視節目變遷
尋找世界另一個我 台灣篇

《**尋找世界另一個我 台灣篇**》（）係香港無綫電視製作嘅遊埠節目，由譚俊彥、郭柏姸、陳展鵬、黃智雯主持，2024年2月15號到3月8號逢禮拜四到五 22:30-23:05喺翡翠台播。節目主持去到臺灣搵出同自己同名同姓嘅人。

## 出面網頁
*無綫電視節目網頁 - 尋找世界另一個我 台灣篇 

## 電視節目變遷
肥媽李鼎打大佬

《**肥媽李鼎打大佬**》（）係香港無綫電視製作嘅飲食節目，《肥媽李鼎》續作，由肥媽、李家鼎、游嘉欣主持，2024年1月1號到1月24號禮拜一到三 22:30-23:05喺翡翠台播。

## 出面網頁
*無綫電視節目網頁 - 肥媽李鼎打大佬 

## 電視節目變遷
風生水起

《**風生水起**》（），係香港無綫電視製作嘅玄學節目，總共有兩輯。

第一輯叫《**2024風生水起**》，由薛家燕、許文軒、徐文浩、陳懿德主持，頭6集喺2024年1月29號到2月7號禮拜一到三 22:30-23:05喺翡翠台播，最後兩集分別喺2月8號到2月9號禮拜四到五22:30-23:05播。

第二輯叫《**2025風生水起**》，由薛家燕、胡美貽、莊子璇、徐文浩主持，喺2025年1月20號到2月7號禮拜一到五 22:30-23:05喺翡翠台播。

## 節目調動
;2025風生水起
*2025年1月28號：由於播映《喜迎金蛇慶豐年》，所以停播一次。
*2025年1月29號：由於播映《新春保良迎金蛇》，所以停播一次。

## 睇埋
*《新春開運王》（2016-2019、2022、2023年）
*《天天開運王》（2020、2021年）

## 出面網頁
*2024風生水起 | TVB 無綫電視
*2025風生水起 | TVB 無綫電視

## 電視節目變遷
HOME即是識

《**HOME即是識**》（）係香港無綫電視製作嘅遊戲節目，用家居問題做題材，由森美、馮盈盈、陳若思、倪嘉雯、黃芷晴主持，2024年2月12號到3月13號禮拜一到三 22:30-23:05喺翡翠台播。

## 出面網頁
*無綫電視節目網頁 - HOME即是識 

## 電視節目變遷
聯合國大會181號決議

**聯合國大會181號決議**，又叫做**聯合國巴勒斯坦分割決議**，係一個聯合國大會嘅決議，喺1947年11月29號正式通過。呢份決議計劃為英屬巴勒斯坦完結之後，分割當地嘅領土，創造一個阿拉伯國家同埋一個猶太國家，而耶路撒冷同埋周邊地區就會係由一個國際組織嚟監管。

喺份決議入面，分割之後嘅兩個國家會有貿易聯繫，亦都會有對少數族裔同埋宗教自由嘅權利保障。兩個國家嘅土地分配之中，有56% 嘅地去咗猶太國家，42% 去咗阿拉伯國家，2% 去咗耶路撒冷地區。

## 反應

由於兩邊嘅民族主義都非常強勁，所以呢份決議都帶嚟咗唔少嘅爭議。例如，有親巴勒斯坦團體認爲，份決議太過親猶太方面，因爲雖然當地猶太人口只係大約 1/3，但係猶太國家攞到56%嘅地。但係其實，猶太國家嘅地有唔少只不過係內蓋夫沙漠，所以實際上並冇好大嘅利益。除此之外，根據當時嘅人口數據，決議嘅阿拉伯國家入面幾乎冇任何猶太人嘅人口（80萬阿拉伯人、1萬猶太人），但係猶太國入面有差唔多一半都係阿拉伯人（50萬猶太人、40萬阿拉伯人）。

當地嘅猶太人一般都支持呢份決議，而猶太復國主義領袖都接受議案，但係仍然有擴大猶太控制地區嘅意願。

相反，阿拉伯方面嘅阿拉伯聯盟就拒絕咗呢份議案。佢哋聲稱因爲當地無論係人口抑或係私有財產，都係由阿拉伯人佔大多數，所以佢哋應該有民族自決嘅權利。佢哋反對任何嘗試分割巴勒斯坦人嘅土地嘅計劃，所以一定會堅決阻止呢份議案嘅實行。

因爲阿拉伯方面嘅反對，呢份決議並冇平息到當地嘅種族衝突。衝突其後演變成為第一次中東戰爭，所以呢份決議最終都冇實行到。

## 睇埋
* 英屬巴勒斯坦
* 以巴衝突
* 印巴分治

## 攷

類:聯合國大會決議
類:以巴衝突
婚後事

《**婚後事**》（）係香港無綫電視製作嘅時裝電視劇，由羅子溢、陳自瑤、黎諾懿、王敏奕、賴慰玲、羅天宇、羅冠蘭、黎燕珊、煒烈、區明妙主演，監製林肯。套劇由「離婚」、「不忠」、「錯愛」、「修復」四個章節組成，由唔同主角嘅視角去帶出故仔唔同版本。

## 相關節目
*《香港婚後事》

## 出面網頁
* 婚後事 | TVB 無綫電視

類:2024年無綫電視劇集
曼谷聯

**曼谷聯**（）係泰國曼谷一間職業足球球會，依家踢緊泰國甲組足球聯賽。

## 榮譽
*泰國甲組足球聯賽冠軍：2006年
*泰國足總盃冠軍：2017年、2023年
*泰國冠軍盃冠軍：2023年

## 參考


## 連出去
*官方網站

類:曼谷
觀眾在民間電視大獎2023

《**觀眾在民間電視大獎2023**》係第8屆觀眾在民間電視大獎，提名期由2024年1月8號到12號，投票期由1月17號到26號，結果喺2月7號公佈。
## 五強同得獎名單
今屆繼續只公佈五強得票，但未有參照上屆安排將部份獎同時公佈無綫電視最高得票項目。
### 民選最佳劇集
呢個獎有24個提名角逐：無綫電視有13個提名；ViuTV有10個提名；港台電視有1個提名。

### 民選最佳劇本
呢個獎有20個提名角逐：無綫電視有11個提名；ViuTV有9個提名。

### 民選最佳攝影
呢個獎有21個提名角逐：無綫電視有11個提名；ViuTV有10個提名。

### 民選最佳男主角
呢個獎有29個提名角逐：ViuTV有18個提名；無綫電視有10個提名；HOY TV有1個提名。

### 民選最佳女主角
呢個獎有33個提名角逐：無綫電視有18個提名；ViuTV有15個提名。

### 民選最佳男配角
呢個獎有51個提名角逐：ViuTV有35個提名；無綫電視有16個提名。

### 民選最佳女配角
呢個獎有46個提名角逐：ViuTV有30個提名；無綫電視有16個提名。

### 民選飛躍進步男藝員
呢個獎有38個提名角逐：ViuTV有24個提名；無綫電視有12個提名；HOY TV有2個提名。

### 民選飛躍進步女藝員
呢個獎有45個提名角逐：ViuTV有28個提名；無綫電視有12個提名；HOY TV有5個提名。

### 民選最佳綜藝節目
呢個獎有41個提名角逐：ViuTV有27個提名；無綫電視有12個提名；HOY TV有2個提名。

### 民選最佳資訊節目
呢個獎有56個提名角逐：無綫電視有21個提名；ViuTV有21個提名；HOY TV有13個提名；港台電視有1個提名。

### 民選最佳主持
呢個獎有65個提名角逐：ViuTV有36個提名；無綫電視有19個提名；HOY TV有9個提名；港台電視有1個提名。

### 民選最佳戲劇拍檔
呢個獎有52個提名角逐：ViuTV有28個提名；無綫電視有24個提名。

### 民選最佳電視歌曲
呢個獎有34個提名角逐：ViuTV有22個提名；無綫電視有12個提名。

## 軼事
*「民選最佳男主角」連續三屆由盧瀚霆攞獎。
*盧瀚霆係繼2021年度‎攞「民選飛躍進步男藝員」獎後，今屆第二次攞同一個獎。而呢兩屆佢都係同時攞埋「民選最佳男主角」。
*佘詩曼同時攞到當屆無綫電視「萬千星輝頒獎典禮」同「觀眾在民間電視大獎」最佳女主角（俗稱「視后」），計埋無綫電視「馬來西亞最喜愛TVB女主角」、「大灣區最喜愛TVB女主角」兩個獎，被叫做「四料視后」。
*高海寧係頭一位同時攞到當屆無綫電視「萬千星輝頒獎典禮」同「觀眾在民間電視大獎」最佳女配角嘅演員。

## 得獎統計

*最多獎嘅劇：ViuTV《社內相親》（6個獎）
FC卡雅

**FC卡雅**（**Kaya F.C.–Iloilo**）係菲律賓依路一間職業足球球會，依家踢緊菲律賓足球聯賽。

## 榮譽
*菲律賓足球聯賽冠軍：2023年
*菲律賓聯賽盃冠軍：2014年

## 參考


## 連出去
*官方網站
海法馬卡比

**海法馬卡比**（）係以色列海法一間職業足球球會，依家踢緊以色列超級足球聯賽。

## 榮譽
*以色列超級足球聯賽冠軍：1984年、1985年、1989年、1991年、1994年、2001年、2002年、2004年、2005年、2006年、2009年、2011年、2021年、2022年、2023年
*以色列盃冠軍：1962年、1991年、1993年、1995年、1998年、2016年

## 參考


## 連出去
*官方網站
緻密星

**緻密星**係白矮星、中子星、奇特星、黑洞等一類緻密天體的總稱，其中奇特星暫時只係理論上存在嘅。佢哋主要嘅特徵係以同一半徑嚟講質量好高，即係話佢哋嘅密度好高，高過平時以原子組成嘅物質。
利物浦伯爵

**利物浦伯爵羅拔·詹金遜**（，），係英國托利黨嘅政治人、貴族。佢喺1812年到1827年做首相同埋上議院領袖。

## 參考
*

*

*
阪急電鐵

**阪急電鐵**（日文：阪急電鉄；假名：はんきゅうでんてつ），通稱**阪急**，係日本一間鐵道公司。總公司喺大阪北區。
阪急電鐵主要營運範圍係近畿地方，2023年4月1號路線總長度138.4公里，總共有90個站。
## 出面網頁

*
釧路濕原國立公園

**釧路濕原國立公園**（）係日本北海道東部一個國家公園。釧路濕原面積約，係日本最大嘅濕地，係丹頂鶴同眾多野生動物嘅棲息地。個國立公園落入釧路市、釧路町、標茶町同鶴居村嘅管轄範圍。
殿試

**殿試**，又叫做「廷試」、「御試」，係中國古代科舉制度既最高級考試，呢個考試制度係唐高宗李治喺公元659年（顯慶四年）首創，但係當時規模唔大。後嚟武則天喺公元690年（天授元年）「策貢士於洛成殿」，喺神都紫微宮洛城殿，由嗰陣時開始，皇帝親自監考就成為咗呢個考試既特色。不過去到公元973年（宋朝開寶六年）殿試先至成為定期既常規考試，雖然通常係由皇帝親自喺皇宮裏面主持，但係有時皇帝會委派大臣主管殿試，而唔係親自監考。宋朝殿試既合格成績分成一甲、二甲、三甲，總共三等，合稱三甲。宋太宗喺公元992年（淳化三年）又再改，將進士分成五等，一、二、三等賜「進士及第」，四、五等賜「進士出身」。去到南宋孝宗趙昚既時候，又改成第一、二甲叫「進士及第」，第三、四甲叫「進士出身」，第五甲叫「同進士出身」。

元朝無咁注重讀書人，雖然仍然用番三甲取士既制度，不過好多時只係一甲取一人。

明朝既科舉考試又回復到類似宋朝既制度，一甲正式確立成只錄取三個人。 就好似《明史·選舉志二》講既「……天子親策於廷，曰廷試，亦曰殿試。分一、二、三甲以為名第之次。一甲止三人，曰狀元、榜眼、探花，賜進士及第。二甲若干人，賜進士出身。三甲若干人，賜同進士出身。狀元、榜眼、探花之名，制所定也。而士大夫又通以鄉試第一為解元，會試第一為會元，二、三甲第一為傳臚……。」

一甲有三個人，皇帝會賜佢哋「進士及第」，考第一名既就叫做「狀元」、第二名既叫做「榜眼」，第三名既叫做「探花」。考到二甲（喺清朝一般係40～50人）既賜「進士出身」，而二甲既第一名（殿試第四名）叫做「傳臚」；考到三甲（喺清朝一般係100～300人）既賜「同進士出身」。

清朝基本上承襲咗明製，科舉制度亦都唔例外，就好似《清史稿·選舉三》講既「……試舉人於京師，曰會試，中式者為貢士。天子親策於廷，曰殿試，名第分一、二、三甲。一甲三人，曰狀元、榜眼、探花，賜進士及第。二甲若干人，賜進士出身。三甲若干人，賜同進士出身。鄉試第一曰解元，會試第一曰會元，二甲第一曰傳臚……。」

呢種形式既考試，亦都傳到古朝鮮、越南，佢哋都係由當地既君主親自主持，或者委派大臣主持。

註：日本亦有進士試（日文：しんしし），不過唔係殿試。

## 參考
軌道腳踏車

**軌道腳踏車**（）係喺火車軌上行嘅腳踏車，要靠人去踩郁。當代呢一類車主要用嚟做休閒用途。
特雷津

**特雷津**（）係捷克烏斯季州一座城鎮，人口3千。嗰度喺18世紀尾起咗個要塞，但從未喺戰爭度發揮作用，反而納粹德國喺二戰嗰陣攞咗嚟做集中營。
六角星狩獵屋

**六角星狩獵屋**（）係捷克布拉格一座別墅，由神聖羅馬帝國皇帝斐迪南一世細仔斐迪南二世喺1556年起，別墅外形係六角星。
卡爾斯坦城堡

**卡爾斯坦城堡**（）係捷克卡爾斯坦一座城堡，由神聖羅馬帝國皇帝卡爾四世喺1348年起。
銚子電鐵

**銚子電鐵**（）係日本千葉縣銚子市一間私人鐵路公司，1922年開張。因為鐵路業務長期蝕錢，所以構思咗好多唔同方法去增加收入，譬如賣嘢食同紀念品。
神岡鐵道

**神岡鐵道**（）係日本岐阜縣飛驒市一間私人鐵路公司，1966年開張，鐵路線連去富山縣富山市，2006年停運。不過停運之後，廢線部份路段獲得活化重生，改用軌道腳踏車畀遊客自己踩。
龍騰灣區歡樂年

《**龍騰灣區歡樂年**》（）係香港有線寬頻開電視同廣東廣播電視台聯合製作嘅農曆新年綜藝晚會，喺香港、澳門、廣東、馬來西亞、星加坡同加拿大都有播出。晚會香港版喺2024年2月9號禮拜五大年三十晚21:30到00:15，喺HOY TV直播。

節目係首批獲香港文化體育及旅遊局創意智優計劃「支持本地電視台與內地/亞洲團隊聯合製作綜藝電視節目」項目資助嘅節目之一。

晚會演出藝人包括鍾嘉欣、周柏豪、連詩雅、草蜢、鄭融、陳潔靈、王馨平、葉振棠等等。

花絮節目《龍騰灣區歡樂年絕密花絮》喺2月16號禮拜五21:00到21:30喺HOY TV播。

## 相關節目
*《龍騰灣區歡樂年 過好年》

## 出面網頁
*HOY TV：龍騰灣區歡樂年
龍騰灣區歡樂年 過好年

《**龍騰灣區歡樂年 過好年**》（）係一套由好好制作製作嘅遊埠節目，亦係HOY TV 2024年嘅新春特備節目，由王君馨、何雁詩、陳芷尤、陳思圻、莊錠欣、曾樂彤、孫慧雪、嚴崇天、曾琸庭主持。節目由2024年2月12號到2月15號，禮拜一到四 21:00-21:30，喺香港有線寬頻開電視嘅HOY TV首播。

## 每集一覽

## 相關節目
*《龍騰灣區歡樂年》

## 出面網頁
*HOY TV：龍騰灣區歡樂年 過好年
歐洲經濟區

**歐洲經濟區** (，簡稱 **EEA**) 係一個位於歐洲嘅經濟共同體，俾非歐盟國家都能夠加入歐洲嘅經濟市場。EEA 喺成員國通過咗條約之後，喺1994年1月1號正式生效。

EEA 係屬於商業協議，所以同歐盟嘅條約都有唔少分別。例如，EEA 成員唔需要跟從歐盟嘅農業同漁業政策。EEA 同時保障成員國之間嘅工人同資金會有遷徙自由，而國家之間嘅人民亦可以自由咁決定住邊度，呢啲政策就同普通歐盟國家一樣。

依家嘅EEA總共有30個成員，其中包括咗27個歐盟成員，加埋冰島、列支敦士登、同挪威。但係，雖然克羅地亞已經係歐盟成員，佢加入EEA嘅簽協議過程仍然做緊，所以只係算暫時性嘅成員。

## 睇埋
* 歐盟
* 歐元區

## 攷

類:歐盟
類:經濟
泛德主義

**泛德主義**（ 或者 **）係一個基於族裔民族主義嘅政治概念，希望建立一個以日耳曼人為基礎嘅國家。

自從1871年德意志統一之後，泛德主義喺德國成爲咗重要嘅政治概念。到1933年，希特拉帶領納粹黨喺德國掌權，將種族主義成爲國家嘅優先思想。因爲以泛德主義爲先嘅納粹德國，喺二次大戰期間為世界帶嚟各種嘅災難，呢個概念到戰後時期成爲咗敏感話題。到今時今日，只有少數喺德國同奧地利嘅極右派仍然支持泛德主義。

## 睇埋
* 族裔民族主義
* 德意志帝國

## 攷

類:民族主義
類:德意志人
Visa

**Visa**係美國金融服務公司，亦係世界其中一個主要信用咭同扣賬咭支付平台。
## 睇埋
*萬事達
*美國運通
*大來
大來

**大來**（**Diners Club**）係美國金融服務公司，亦係世界頭一個信用咭服務供應商，發行**大來信用証**。
## 睇埋
*Visa
*萬事達
*美國運通
旺角（柏景灣）公共運輸交匯處

**旺角（柏景灣）公共運輸交匯處**（）位於香港油尖旺區旺角西海泓道柏景灣地面，2000年開。

## 總站路線資料
*九龍巴士16、16X線
*九龍巴士16P線
*九龍巴士33A線
*九龍巴士52X線
*九龍巴士68X線
*九龍巴士72X線
*九龍巴士93P線
*九龍巴士265B線
*九龍巴士272E線
*九龍巴士887線
*九龍巴士N293線

## 途經路線資料
*九龍巴士287X線
*過海隧道巴士905P線
威訊

**威訊**（**Verizon**）係美國電訊公司，前身係由AT&T分拆出嚟嘅業務。佢2010年代先後收購AOL同雅虎。
3M

**3M**係美國製造公司，主要生產膠水、磨料、個人防護裝備、醫療用品同家庭用品。
天后站公共運輸交匯處

**天后站公共運輸交匯處**（）位於香港灣仔區銅鑼灣東部的港鐵港島綫天后站上蓋物業栢景臺地面，1989年開。

## 總站路線資料
*過海隧道巴士307P線
*過海隧道巴士948、948A、948B、948P、948X線
*過海隧道巴士968、968A線
*過海隧道巴士P968線
*城巴E11、E11A線
*城巴E11B、E11S線
*香港島專線小巴39M線
*香港島專線小巴49M線
*香港島專線小巴56A線
*香港島專線小巴56B線

## 途經路線資料
*城巴25線
Caterpillar

**Caterpillar**（簡稱**CAT**）係美國工業設備公司，主要生產建築設備、採礦設備同工業用摩打。
默克

**默克**（**Merck**），美加以外又叫**默沙東**（**MSD**），係美國製藥公司，亦係世界主要藥廠之一。
聯合健康

**聯合健康**（**UnitedHealth**）係美國醫療保險公司，亦係全世界最大規模嘅醫療保險公司。
旅行家集團

**旅行家集團**（**The Travelers Companies**）係美國保險公司，主要賣產險，亦有金融相關業務。
落第

**落第**，又叫做**下第**，係指古代科舉制度之下，放榜既時候，榜上無名。依家泛指面試失敗或者考試唔及格。

落第又有輸咗既意思，例如《紅樓夢》第三十八回《林瀟湘魁奪菊花詩，薛蘅蕪諷和螃蟹詠》：


寶玉笑道：「我又落第。難道『誰家種』，『何處秋』，『蠟屐遠來』，『冷吟不盡』，都不是訪，『昨夜雨』，『今朝霜』，都不是種不成？但恨敵不上『口齒噙香對月吟』，『清冷香中抱膝吟』，『短鬢』，『葛巾』，『金淡泊』，『翠離披』，『秋無跡』，『夢有知』這幾句罷了。」又道：「明兒閒了，我一個人作出十二首來。」李紈道：「你的也好，只是不及這幾句新巧就是了。」
唐朝詩人孟郊喺《**落第**》呢首詩，記錄咗佢三十五歲嗰年，科考落第既心情：「曉月難為光，愁人難為腸。 誰言春物榮，豈見葉上霜。雕鶚失勢病，鷦鷯假翼翔。棄置復棄置，情如刀刃傷」。

用下第嚟指科舉考試榜上無名、無被錄取，可以喺唐朝詩人白居易既詩《送常秀才**下第**東歸》嗰度搵到：「東歸多旅恨，西上少知音。寒食看花眼，春風落日心。百憂當二月，一醉直千金。到處公卿席，無辭酒醆深」。 唐朝詩人賈島既《送沈秀才**下第**東歸》亦都講到：「……**下第**子不恥，遺才人恥之……」。

元朝雜劇《王月英元夜留鞋記》：「……因小生學成滿腹文章，更兼儀錶不俗，今年春榜動，選場開，奉父母嚴命，特來上朝應舉。自謂狀元探手可得，豈知時運不濟，榜上無名。屢次束裝而回，卻又擔閣。人都道我**落第**無顏，羞歸鄉里，那知就中自有緣故……」。

## 參考
香港過海隧巴115線

**過海隧道巴士115線**係一條由九巴同城巴聯合營運嘅過海隧道巴士線，來往九龍城碼頭同中環（港澳碼頭）。

## 史
*1995年1月16號：路線開辦。

## 服務時間

紅色字嘅班次由九巴派車

## 收費
全程收費：$11.4

;分段收費

## 行車路線

|-
| 1 || rowspan = "4" | 土瓜灣 || || 九龍城碼頭巴士總站 || 九龍城碼頭 || 
|-
| 2 || rowspan = "3" | 土瓜灣道 || 貴州街 || 貴州街 || 近偉恒昌新邨
|-
| 3 || 落山道 || 落山道 || 
|-
| 4 || 啟明街 || 啟明街 || 
|-
| 5 || rowspan = "3" | 紅磡 || rowspan = "3" | 馬頭圍道 || 庇利街 || 庇利街 || 
|-
| 6 || 鶴園街 || 鶴園街 || 
|-
| 7 || 紅磡街市 || 紅磡街市 || 
|-
| 8 || rowspan = "2" | 黃埔 || 德民街 || 德民街 || 德民街 || 近黃埔新邨
|-
| 9 || || 黃埔花園總站 || 黃埔花園 || 
|-
| 10 || rowspan = "3" | 紅磡 || 紅樂道 || 紅樂道 || 海韻軒 || 
|-
| 11 || 紅磡南道 || 紅磡南道 || 紅磡南道 || 
|-
| 12 || 機利士南路 || 機利士南路 || 機利士南路 || 

|-
| 13 || 尖沙咀東 || || 紅隧轉車站 || 海底隧道巴士轉乘站 || 海底隧道路線指定轉車站近香港理工大學

|-
| 14 || 銅鑼灣 || 灣仔交匯處 || 伊利莎伯大廈 || 伊利莎伯大廈 || 分段收費起點
|-
| 15 || rowspan = "2" | 灣仔 || rowspan = "2" | 告士打道 || 舊灣仔警署 || 舊灣仔警署 || 近香港會議展覽中心
|-
| 16 || 分域街 || 分域街 || 近香港演藝學院

|-
| 17 || rowspan = "2" | 中環 || rowspan = "3" | 干諾道中 || 皇后像廣場 || 皇后像廣場 || 近和平紀念碑、香港大會堂、展城館
|-
| 18 || 砵典乍街 || 砵典乍街 || 
|-
| 19 || rowspan = "2" | 上環 || 林士街 || 林士街 || 
|-
| 20 || || 港澳碼頭巴士總站 || 中環(港澳碼頭) || 

|-
| 1 || rowspan = "2" | 上環 || || 港澳碼頭巴士總站 || 中環(港澳碼頭) || 
|-
| 2 || rowspan = "3" | 德輔道中 || 林士街 || 林士街 || 
|-
| 3 || rowspan = "2" | 中環 || 砵典乍街 || 砵典乍街 || 
|-
| 4 || 皇后像廣場 || 皇后像廣場 || 
|-
| 5 || 金鐘 || 金鐘道 || 金鐘站 || 金鐘站 || 近太古廣場
|-
| 6 || rowspan = "5" | 灣仔 || rowspan = "2" | 軒尼詩道 || 軍器廠街 || 軍器廠街 || 
|-
| 7 || 柯布連道 || 柯布連道 || 
|-
| 8 || 菲林明道 || 莊士敦道 || 大有廣場 || 
|-
| 9 || 灣仔道 || 克街 || 克街 || 
|-
| 10 || 摩理臣山道 || 南洋酒店 || 南洋酒店 || 

|-
| 11 || 尖沙咀東 || || 紅隧轉車站 || 海底隧道巴士轉乘站 || 分段收費起點近香港理工大學

|-
| 12 || rowspan = "6" | 紅磡 || 機利士南路 || 機利士南路 || 機利士南路 || 
|-
| 13 || 紅磡南道 || 紅磡南道 || 紅磡南道 || 
|-
| 14 || rowspan = "3" | 紅磡道 || 民泰街 || 民泰街 || 近黃埔花園
|-
| 15 || 紅磡邨 || 紅磡邨 || 
|-
| 16 || 鶴園東街 || 鶴園東街 || 
|-
| 17 || 庇利街 || 崇潔街 || 崇潔街 || 近九龍城政府合署
|-
| 18 || rowspan = "4" | 土瓜灣 || 馬頭圍道|| 石塘街 || 石塘街 || 
|-
| 19 || rowspan = "2" | 土瓜灣道 || 浙江街 || 浙江街 || 
|-
| 20 || 落山道 || 落山道 || 
|-
| 21 || || 九龍城碼頭巴士總站 || 九龍城碼頭 || 

## 參考
弗拉芒大區

**弗拉芒大區**（）係比利時嘅大區，由大區外面嘅布魯塞爾兼任首府。佢好多時都同法蘭德斯同一個意思。
京阪電氣鐵道

**京阪電氣鐵道**（日文：京阪電気鉄道；假名：けいはんでんきてつどう），通稱**京阪**，係日本一間鐵道公司。總公司喺大阪府枚方市。
京阪電氣鐵道主要營運範圍係近畿地方，2023年4月1號路線總長度91.1公里，總共有89個站。
## 出面網頁

*
南海電氣鐵道

**南海電氣鐵道**（日文：南海電気鉄道；假名：なんかいでんきてつどう），通稱**南海**，係日本一間鐵道公司。總公司喺大阪浪速區。
南海電氣鐵道主要營運範圍係近畿地方，2023年4月1號路線總長度153.5公里，總共有98個站。
## 出面網頁

*
濁上變去

**濁上變去**（又叫**全濁上變去**，「上」字要讀陽上「」）係漢語音韻學同漢語方言學術語，係中古漢語聲調變化現象，指全濁聲母嘅上聲字讀成去聲（而次濁上字保留上聲），係粵語陽上聲字多數係次濁聲母嘅主因。

## 粵音
以《廣韻》幾組字為例，附次濁字對比：

上表中，全濁上聲有啲字（動項巨）讀陽去，反切下字有啲都讀陽去，都係濁上變去嘅結果。

## 毋同漢語嘅情況
濁上變去晌官話、贛語、大部分湘語都好規律；吳語、閩語、客家話、粵語就多保留陽上調類，或古全濁上字和次濁上字的白讀音有共同演變行為，但毋一定單獨成調類，如客家話古濁上字白讀音多併入陰平；北部吳語古濁上字白讀音多歸陽去；建陽陽上歸陰去，閩南陽上歸陽去，沙溪陽上歸陽入，閩北大部陽上視聲母類型派陰去、陽去、陽入甚至陰平。有啲學者就以濁上變去嘅同言線為漢語七大方言嘅一項分組依據。

## 參考
圍堵政策

**圍堵政策**係一個地緣政治概念，主要喺冷戰期間出現。圍堵政策係美國當時爲咗阻止蘇聯同共產主義散播嘅政策。

喺冷戰期間，美國總統杜魯門喺1946年成立咗呢個政策，嚟對抗蘇聯喺世界各地鼓勵共產革命嘅行動。呢個概念係基於美國外交官 George Kennan 喺一份電報提出嘅政策，要求美國政府加強對蘇聯政府嘅舉止嘅監管。

喺冷戰之後，圍堵政策成爲咗針對某個國家嘅勢力範圍嘅政策，阻止佢哋成爲太過強大。中國政府曾經叫美國針對佢嘅政策為“圍堵政策”。

## 睇埋
* 冷戰
* 勢力範圍

## 攷

類:冷戰
類:政策
上層階級

**上層階級**係一個社會階級，通常係包括最有錢同最高地位嘅人，而唔少都係有家庭式財富。喺20世紀之前，決定上層階級嘅係貴族地位，而唔係以錢嚟分辨。

喺大部分國家，特別係民主社會，因爲上層階級只係少部分人口，所以佢哋已經唔再好似以前咁，對社會有咁強嘅控制。依家社會主要都係由中產階級控制日常生活。

## 睇埋
* 社會地位
* 中產階級

## 攷

類:貴族
類:社會
第一次納戈爾諾-卡拉巴赫戰爭

**第一次納戈爾諾-卡拉巴赫戰爭** (，) 係一次位於納卡地區爆發嘅種族衝突，由1988年2月維持到1994年5月。當時呢個地區係公認為阿塞拜疆領土，但係人口主要係亞美尼亞人。當地嘅亞美尼亞人要求離開阿塞拜疆，建立阿爾察赫。呢場仗演變成爲長久嘅山地游擊戰，雙方都傷亡慘重，最終由亞美尼亞贏咗。

## 過程
喺1991年，納卡地區嘅議會舉行咗獨立公投，俾人民決定獨立（之後加入亞美尼亞）定係留喺阿塞拜疆。因爲當地人口大多數係亞美尼亞人，所以即使阿塞拜疆人棄權，投票率都超過80%，而其中99.89%都投票同意納卡加入亞美尼亞。喺公投通過之後，當地嘅人民舉行咗和平示威要求兩個國家尊重投票結果。但係，隨住蘇聯解體，兩個國家之間嘅敵意令已有嘅種族衝突暴力化。兩邊都曾經有殺害對方人口嘅大屠殺。納卡地區嘅人於是自己宣佈獨立，成立咗阿爾察赫共和國。

喺1992年初，土耳其為阿塞拜疆提供軍事援助，同時封鎖亞美尼亞，令場仗惡化。有好多個國際組織都嘗試為情況降溫，但係未成功。到1993年頭，亞美尼亞成功控制納卡嘅周邊地區，而到1994年5月已經明顯贏咗。

喺打仗過後，大約72萬位阿塞拜疆人同埋30-50萬位亞美尼亞人流離失所。喺戰後嘅時間，歐洲安全合作組織不斷有跟進亞美尼亞同阿塞拜疆之間嘅和談，但係唔能夠簽正式嘅和約。阿爾察赫成爲咗實際上獨立，但係法理上唔存喺嘅國家。納卡衝突仍然繼續，到2020年會再次爆發第二次納卡戰爭。

## 睇埋
* 納卡衝突
* 第二次納卡戰爭

## 註

## 攷

## 文獻
* 

類:打仗
類:高加索
軍事援助

**軍事援助**係為咗保衛一個國家或者人民，而提供嘅援助。接受軍事援助嘅通常都係一個比較弱嘅國家或者人民，所以需要外來嘅物資。軍事援助可以理解為直接提供軍事武器，亦可以係為一個國家提供佢哋所需要嘅資金嚟買自己嘅武器。

有唔少嘅學家都認爲，軍事援助係大國用嚟擴大自己嘅勢力範圍嘅途徑之一。因爲特別係自從冷戰時期以嚟，呢啲國家都有用核武器嘅危機，所以佢哋一般都唔會希望自己直接參戰，反而選擇用軍事援助去支持一個合自己利益嘅小國。

## 睇埋
* 人道援助
* 傀儡政府

## 攷

類:援助
類:軍事
類:國際關係
僑匯

**僑匯**係一種非商業性嘅過數，通常都係由一個喺外國做野嘅員工，匯錢返去自己屋企人或者朋友嘅國家。對於發展中國家，呢個係除咗發展援助之外最大嘅資金來源之一，亦係國際經濟嘅資本流動嘅重要成分。

截至2022年，印度係全世界僑匯數額最高嘅國家，高達1,000億美金。其次嘅係：墨西哥（600億）、中國（510億）、菲律賓（380億）、埃及（320億）、同巴基斯坦（290億）。
## 睇埋
* 過數
* 發展援助

## 攷

類:經濟
類:資金
原始主義

**原始主義**係一種西方藝術風格，著重畫出一個地方嘅原始狀態。呢個係基於一種西方哲學，相信人喺自然狀態係有自己嘅道德同埋倫理，甚至超越現代文明嘅社會。

帶有原始主義嘅畫，一般都用唔少嚟自亞洲、非洲、澳洲土著等等嘅藝術風格，嚟表達出呢啲文明嘅原始感。例如，法國畫家 Paul Gauguin 出名咁喺佢嘅畫入面，包括咗唔少嚟自大溪地嘅象徵。有人認爲，原始主義嘅畫推舉咗種族成見，有助鼓勵西方國家喺世界各地成立殖民地。

## 睇埋
* 自然狀態
* 民間美術

## 攷

類:藝術
出世地

**出世地** () 係一個人出世嘅地方，通常都喺法律文件用嚟分辨一個人。喺國内嘅證件，出生地通常係州或者城市名，而國際文件（例如護照）就通常係國家。

一般法律慣例規定，一個人嘅出生地係計依家控制緊個地方嘅國家，無論實際出世係幾時。喺大部分國家，出世地係計真係出世嘅地方（例如醫院），所以通常都係要即時登記。

但係，亦有啲國家唔用呢個系統。例如，瑞典自從1947年用“出世住所”() 嘅概念，即係一個人喺出世嘅時候，媽媽嘅住址，同實際出世地點冇關。瑞士都有類似嘅概念，但係就可以跟父母是但一個。日本亦都有同樣嘅概念。

對於一個人嘅國籍，呢個就視乎個國家嘅國籍法係用屬人主義定係屬地主義。所以，如果有人喺土地以外嘅地方出世（例如飛機或者船），而父母嘅國籍國家係用屬地主義，就會出現國籍問題。

仲有，喺某啲表格上面，“出世地”或者“出世國家”有可能係講緊一個人嘅出世國籍，而唔係出世嘅地方。

## 睇埋
* 屬人主義
* 生育旅行

## 攷

類:法律
類:出世
類:國籍
主流媒體

**主流媒體**係一個新聞學嘅概念，代表住非常有影響力嘅大眾媒體，能夠引導社會嘅普遍思想。呢個概念通常同“另類媒體”相對。

呢個字眼通常都用喺一啲大型嘅媒體公司身上，因爲佢哋所帶出嘅觀點，能夠影響社會唔少嘅觀眾。所以，“主流媒體”亦都可以用嚟指出媒體本身嘅偏見。

喺美國，有5間公司造成當地嘅“主流媒體”：Comcast、迪士尼、霍士、華納兄弟探索、同埋派拉蒙環球。

## 睇埋
* 大眾媒體
* 傳媒

## 攷

類:媒體
類:新聞
歐洲人權法院

**歐洲人權法院**，亦都叫做**斯特拉斯堡法院** () 係一個由歐洲評議會所設立嘅國際法院，位於法國斯特拉斯堡。呢個法院嘅基礎係歐洲人權公約，所以聼嘅案件基本上都係同人權有關。

呢個法院喺1959年成立，喺1960年開始運作。提出案件嘅可以係一個人，一班人，或者46個成員國之中嘅國家。除咗判決之外，法院亦都會提出咨詢式嘅意見。法院所用嘅司法解釋係用歐洲人權公約嘅條款，但係亦都會考慮到案件當時嘅情況。

國際法學家一般都認爲歐洲人權法院係世上其中最有效嘅國際人權法院之一，但係法院嘅裁判亦有時受到忽略而冇實行到。

## 睇埋
* 歐洲人權公約
* 國際法庭
* 歐洲法院

## 攷

類:法院
類:人權
類:國際法
歐洲法院

**歐洲法院** () 係歐盟嘅最高法院，位於盧森堡盧森堡城。呢個法院確保歐盟嘅法律公平，亦係歐盟法律嘅最後釋法人。

歐洲法院總共有27位法官，每位成員國都任命一位。不過因爲方便起見，大部分嘅案件都只係有 3、5、或者15位法官在場。自從2015年，歐洲法院嘅首席法官係 Koen Lenaerts。

歐洲法院係歐盟法律嘅最高司法機構，並唔係國内法律嘅司法機關。任何歐洲法院嘅裁決都需要經過國家嘅國内司法系統嚟實行。

除此之外，歐洲法院亦會聼關於歐盟唔同機關之内嘅司法爭議，所以法院都有權打擊歐盟入面嘅非法議案、程序、或者機關。

## 睇埋
* 歐洲人權法院
* 國際法庭

## 註

## 攷

類:歐盟
類:法院
蘇子茵

**蘇子茵**（，），係香港女演員同模特兒，比較出名嘅作品係2021年Serrini嘅MV《我在流浮山滴眼水.jpg》入面以中性打扮飾演女同性戀人，同埋2022年大家樂廣告《我的善忘爺爺》。

## 演出

### 電影

* 2024年：《我談的那場戀愛》 飾 阿邊個
* 2025年：《給愛麗絲》 飾 陳詠思

### 電視劇（ViuTV）

* 2024年：《飛黃騰達》 飾 Miu

### MV

* 2021年：Serrini - 我在流浮山滴眼水.jpg
* 2021年：Science Noodles - Slowtime
* 2021年：岑寧兒 - 勿念
* 2021年：Nowhere Boys - 我在
* 2022年：鄧月平 - 夜
* 2022年：黎展峯 - 跳
* 2022年：張蔓姿 - PANDA
* 2022年：胡樂彤 - 過去過不去
* 2022年：王嘉儀 - 淹悶
* 2023年：TYNT - FLAME
* 2023年：許廷鏗 - 微時
* 2023年：鄧小巧 - 只記住你
* 2024年：江若琳 - 一直留在心底的事
* 2024年：黃妍 - 咖啡 鴛鴦 奶茶
## 出面網頁
*
王麗嘉 (加拿大)

**王麗嘉**（，），原名係**王翠玲**（），係加拿大籍模特兒、創作歌手、電視同埋電影演員。2006年參加過多倫多華裔小姐競選攞到「友誼小姐」獎。2010年加入過香港𡃁模組合「新8模」成員，曾經同另外新8模嘅成員Hidy（余曉彤）、Hazel（徐熙素）及Vibeke（馬卓寧）組成女子跳唱組合Octobeez及曾與周秀娜同屬環球狂熱旗下藝人，有「周秀娜師妹」稱號。2013年返咗去加拿大進修教育科技碩士學位同埋發展教育事業。2024年1月喺加拿大以創作歌手身分推出個人國語單曲《追追翠絲》同埋喺8月推出個人廣東單曲《習慣》。 

## 作品

### 電視節目

#### 電視節目（[[now TV]]）
* 2012年：《斐谷台》旅遊特輯

#### 電視節目（[[亞洲電視]]）

* 2011年：《人氣春晚 唱紅亞洲》表演嘉賓
* 2011年：《智醒智勁四方城》參賽嘉賓 

#### 電視節目（[[無綫電視]]）
* 2011年：《激優一族》表演嘉賓

#### 電視節目（旅遊衛視）
* 2011年：《烈焰門徒》超級調酒師邀請賽參賽者

#### 寫真集
* 2010年：《Girls Look Book Volume 2》
* 2011年：《Bubble Vol.005 bubble girl》

#### 電視廣告
* Vitapop
* 維他檸檬茶
* 麥當勞 - 超值套餐換香港版大富翁
* 位元堂燕窩白鳳丸 
* CG 領達財務 
* SkinPeptoxyl 瞬間充氧精華 Oxyjet Serum

## 音樂作品

### 唱片
Octobeez （淘蜜蜜）女子組合年代

### 單曲作品

獨立創作歌手

## 電影

## 參考資料


## 出面網頁
*王麗嘉嘅Facebook專頁
*王麗嘉嘅Instagram帳戶
*王麗嘉嘅YouTube頻道
極右派

**極右派**係一種政治意識形態，偏向著重國同民族嘅重要性。佢哋一般都係極端保守、種族主義同族裔民族主義（包括白人優越主義）極強、支持專制統治、同埋有仇外嘅趨勢。

歷史上，極右派主要係嚟自納粹主義同法西斯主義嘅思想。跟從納粹德國同法西斯意大利嘅歷史，極右派一般支持使用政治暴力、種族滅絕、建立國教等等嘅手法，嚟達到佢哋嘅目標。

## 睇埋
* 保守主義
* 種族主義
* 3K黨

## 攷

類:政治意識形態
社會地位

**社會地位**係一個社會學概念，代表住一個人喺社會嘅價值層次。高價值嘅象徵包括尊重、榮譽、假設性天份等等。

社會學家一般都同意，社會地位係一個社會，對一啲關顧社會其他人或者勇於主動人嘅報酬。同一時間，社會地位可能喺社會建立唔平等，因爲一個人地位嘅高低通常都決定有幾多好處，包括健康、影響力、權力、財富等等。

社會地位係基於一個社會嘅價值觀嘅信念，決定邊個好，邊個唔好。呢個可以係基於實際能力上嘅分別（例如運動員），亦可以係純粹一種社會觀念（例如做律師係高地位）。

## 睇埋
* 社會階層
* 社經地位
* 語言威望

## 攷

類:社會學
類:社會階層
可持續發展目標

**可持續發展目標**係聯合國喺2015年建立嘅17個目標，希望為世界帶嚟和平同繁榮。呢17個目標包括咗經濟、社會、同環境因素，同時亦都推廣可持續發展。

## 目標一覽

# 清除貧窮
# 清除飢餓
# 維護健康
# 優質教育
# 清除性別歧視
# 清水同衛生
# 可再生能源
# 經濟增長
# 工業同基礎建設增長
# 減低貧富懸殊
# 可再生城市
# 有責任性嘅生產同消費
# 環保行動
# 維護海洋生物
# 維護陸地生物
# 和平、公義、同強硬嘅政府機關
# 為達到目標而共同合作

## 睇埋
* 人道主義
* 環保
* 可持續發展

## 攷

類:聯合國
類:環保
類:國際發展
邱萬城

**邱萬城**（，），係香港男演員，本嚟係化妝師，1996年香港演藝學院戲劇學院高級文憑畢業後正式投身演員工作，做過無綫電視藝員同演出電影，亦有做劇場演出、劇場造形同化妝設計，同埋卡通電影配音工作。2010年佢喺香港演藝學院讀咗個戲劇藝術碩士。

## 演出

### 電視劇（ViuTV）
*2023年：《Food Buddies》 飾 祥
*2024年：《飛黃騰達》 飾 嚴雄
*2024年：《無用的謊言》 飾 John Francisco Tan

### 電視劇（HOY TV）
*2025年：《我家有囍事》 飾 黃老闆

### 網絡劇
*2019年：《心冤》 飾 石昇

### 電影
*2025年：《搗破法蘭克》
幸卓輝

**幸卓輝**（，），係香港男藝人，本嚟係模特兒，現有太陽娛樂嘅演員工作人，亦係《選角》嘅參賽者。

## 簡歷
幸卓輝本生喺香港出世同成長。2022年加入太陽娛樂後開始做演員工作。2024年開始參加ViuTV節目《選角》，成為41號參賽者。

## 演出

### 電視劇（ViuTV）
*2023年：《IT狗》 飾 Timothee （第3，5，14，18-19集）
*2024年：《飛黃騰達》 飾 董頌賢（Carter）
*2025年：《無用的謊言》 飾 David

### 電視劇（臺灣）
*2025年：《對立而已》飾 簿行（No Sir） 

### 電視劇（網劇）
*2026年：《初三的六一兒童節》飾 謝家華 

### 電視節目（ViuTV）
*2024年：《選角》參賽者

### 網絡劇
*2022年：《＃她和她的戀愛小動作》 飾 阿謙

### MV
*2020年：JUDE《零分》
*2020年：DEAR JANE《最後一間唱片舖》
*2022年：岑寧兒《風的形狀》
*2022年：Vũ《Bước Qua Nhau》
*2022年：雲浩影《密切接觸者》
*2023年：許靖韻《偷東西的女孩》

## 出面網頁
*
唔平等

**唔平等**（）係一種情況，表示有至少兩樣野唔等於對方。有可能解嘅意思係：

## 數學
* 不等式：一種數學關係

## 社會科學
* 貧富懸殊：又可以叫“經濟唔平等”
* 社會唔平等：包括性別、種族、地理等等
* 醫療唔平等：醫療設施分配唔平等
* 教育唔平等：教育資源分配唔平等
* 國際唔平等：國家同國家之間嘅發展差距
* 唔平等條約：東亞近代史上嘅一啲條約
亞歷山大·伊茲沃爾斯基

**亞歷山大·伊茲沃爾斯基**（，），係俄羅斯嘅外交官、政治人同埋貴族。佢喺1906年到1910年做外交大臣。

## 攷
維多·伊曼紐三世

**維多·伊曼紐三世**（，），係意大利嘅第三位國王、最高帝國元帥、阿爾巴尼亞同埋埃塞俄比亞嘅君主。佢喺1900年7月29號到1946年5月9號在位。

## 攷

*Genealogy of recent members of the House of Savoy
*King Vittorio Emanuele III
2025年歐洲盃籃球賽

**2025年歐洲盃籃球賽**係第42屆歐洲盃籃球賽，由歐洲籃球協會喺2025年主辦。決賽週喺拉脫維亞、塞浦路斯、芬蘭同埋波蘭一齊搞。

## 賽事
### 分組賽
#### A組

#### B組

#### C組

#### D組

### 淘汰賽

## 參考


## 連出去
*官方網站
奧斯陸協議

**奧斯陸協議**（）係一份以色列同巴勒斯坦解放組織之間喺1993年簽嘅和平協議，係解決以巴衝突嘅重要里程碑。

以巴和談早期喺挪威奧斯陸開始，亦係個協議名嘅來源。喺協議入面，以色列同巴勒斯坦解放組織同意互相承認做和談嘅對象。同時，協議建立咗巴勒斯坦自治政府，嚟控制巴勒斯坦國部分地區。和談期間嘅主要議題包括：以色列喺西岸地區嘅聚居地、耶路撒冷嘅地位、同埋巴勒斯坦人嘅回歸權。協議之中並冇提及巴勒斯坦國係“國家”。

## 主要協議
*：以色列同巴勒斯坦解放組織互相承認
* 奧斯陸 I：成立嚟做過渡政府，到巴勒斯坦議會成立就解散
* ：
** 以色列會喺3個禮拜之内由加沙走廊同埋耶利哥撤退，跟住之後會開始一個5年嘅過渡期
** 同一時間，巴勒斯坦自治政府成立嚟做過渡政府
** 協定亦都有關於經濟合作同埋交換囚犯嘅條文
* 奧斯陸 II：
** 西岸地區會分做3種區：A區、B區、同C區，其中A區係完全由巴勒斯坦自治政府控制、B區係混合控制、而C區就係以色列完全控制；A同B區加埋大約係4成嘅面積，而C區就係6成
** 巴勒斯坦自治政府會成立警察部隊，嚟喺A區維持治安
** 會喺選舉之後代替巴政，組成長期嘅政府
** 保障加沙走廊同埋西岸地區之間嘅交通會暢通無阻
** 任何其他談判會喺1999年5月4號之前搞掂

所有其他之間嘅協議，都只係肯定咗會照住呢4份協定嚟執行。

## 反應
呢份協議帶嚟咗唔少嘅反對聲音，特別係嚟自以巴雙方嘅民族主義團體。喺巴勒斯坦方面，美國哲學家 Edward Said 叫呢份協議做“巴勒斯坦凡爾賽”，而哈馬斯亦喺談判期間發動過自殺襲擊。喺以色列方面，一位極右派人士因爲呢份協議，刺殺咗總理拉賓。以巴兩邊喺簽咗協議之後，都嘗試繼續和談，不過喺2000年嘅一次談判失敗咗之後就完咗。

## 睇埋
* 以巴衝突
* 巴勒斯坦自治政府
* 哈馬斯

## 攷

類:協議
類:以巴衝突
陸地動物

**陸地動物**（）係主要喺陸地度住嘅生物。佢哋可以屬於好多不同嘅種類，包括哺乳動物（例如貓）、昆蟲（例如甲蟲）同雀鳥（例如麻雀）等等。

## 睇埋
*陸地植物
中間偏右

**中間偏右**，又叫**中右翼**，係一種政治意識形態，代表住有右派嘅傾向，但係主要都係朝中間主義。支持者一般都主張自由民主制、資本主義、同埋有限度嘅福利社會。所以，佢哋嘅立場一般都係支持保守主義同經濟自由主義，同時反對社會主義同埋共產主義。

喺啓蒙時期期間，西方世界嘅經濟體系，由舊時嘅重商主義轉移去資本主義。自此之後，西方國家嘅中右翼黨派都成爲支持資本主義。

依家嘅主要中右政黨包括美國共和黨、英國保守黨同澳洲自由黨等等。喺佢哋嘅政綱入面，都有提及到對人權同經濟發展嘅支持。

根據喺2019年嘅一次調查，中右政黨喺21個西方民主國家之中，支持率有大約27%，由1960年嘅37%跌咗唔少。

## 睇埋
* 中間偏左
* 保守主義

## 攷

類:政治學
類:意識形態
田因齊

**齊威王**（），**田氏**，名係**因齊**，田齊桓公嘅亞仔。係戰國初齊國第四位君主。佢喺前356年到前320年在位。

## 攷
*《戰國策/齊策》
*《史記/卷46/田敬仲完世家》
魏斯

**魏文侯**（），**魏氏**，名係**斯**，魏桓子嘅亞仔。係戰國初魏國嘅首位君主。佢喺前445年到前396年在位。

## 攷
*《戰國策/魏策》
*《史記/卷44/魏世家》
撒瑪利亞人

**撒瑪利亞人**係一個位於黎凡特地區嘅種族，同猶太人一樣都係嚟自古以色列人。佢哋喺古代住喺撒瑪利亞地區，即係依家嘅西岸地區。佢哋信奉，一種類似猶太教嘅宗教，但係喺某啲教義上有啲分別。 

根據撒瑪利亞傳統，撒瑪利亞人係古以色列人嘅後代，但係喺北國以色列滅國之後，冇俾亞述統治。猶太人同撒瑪利亞人亦對佢哋嘅宗教聖地有爭議：猶太人相信應該係耶路撒冷嘅聖殿山，而撒馬利亞人就相信係納布盧斯嘅。

雖然撒瑪利亞人曾經喺當地嘅社群都唔小，不過自從由拜占庭帝國統治期間嘅基督教化同埋四大哈里發統治期間嘅回教化之後，人口隨住咁跌。喺12世紀，有猶太探險家估計，當時全球嘅撒瑪利亞人人口係大約 1,900人。

截至2022年，撒瑪利亞人主要有兩個社群：一班喺以色列，另一班喺西岸地區，總共大約874人。喺以色列嘅社群只係有以色列國籍，而喺西岸地區嘅就有以色列同巴勒斯坦嘅雙重國籍。喺以色列嘅人口普查，撒瑪利亞人喺種族上係屬於猶太人，而宗教上就係撒瑪利亞教。

今時今日，海外有一啲團體，雖然種族上唔係撒瑪利亞人，但係亦遵守嘅教義同傳統。全球最大嘅，係位於巴西嘅“Shomrey HaTorah”，有大約2萬位成員。

## 睇埋
* 古以色列人
* 好撒馬利亞人嘅比喻

## 註

## 攷

類:亞洲民族
胎尼

**胎尼**（**Tiny Lu**，），係台灣嘅日本AV女優，2024年用藝名「**田井虹**」第一次喺日本AV界出道，但作品最後下架，2025年用原本嘅藝名「**Tiny**」第二次出道。

最廣為人知的是她於2014年代開始以**胎尼**名義在台灣擔任模特兒並拍攝照片、影片，亦參與咗多部音樂錄影帶（MV）出演同廣告代言，同埋曾出演台灣公視電影《拍射吧！廷方！》。

佢亦係一個網絡詩人，筆名**靡靡**，著有《愛之病》（2019）同《我們走上的全是歧途》（2020）兩本詩集。

## 出道經歷
佢2024年2月28號宣佈以首部AV《FSDSS-839》出道，但隔日（3月1號）即因片商上架到錯誤嘅未刪減版本影片而將呢部AV無限期下架。直到2024年5月7號，佢喺社交帳戶話拎得返喺日本嘅片酬，但《FSDSS-839》「台灣天使」唔會再上架同公開發售。

2025年4月5號，再次喺日本AV公司出道，今次係，作品名係《新人 世界的美少女AVデビュー アジアの奇跡 Tiny》（WSA-001 新人 世界的美少女AV Debut 亞洲の奇跡 Tiny）。

## 演出作品

### 電視電影

### 音樂錄影帶（MV）

## 出版作品

## 參考

## 出面網頁
*
*
2024年金門近海快艇翻覆事故

**2024年金門近海快艇翻覆事故**，係指喺2024年2月14號，一艘無登記無名既中國籍漁船喺台灣金門海域越界捕魚，為咗躲避台灣海巡人員查緝，導致翻覆造成四人落海，兩人不幸身亡嘅事件。另外兩名生還漁民其後接受中國媒體採訪，指控台灣海巡艦艇事發期間，向佢哋嘅漁船衝撞，導致船隻翻覆。

## 爭議

### 生還福建漁民被指係由解放軍假扮
去到2月尾，喺社交平台 X上面，有網友透過影片對比指出，其中一位翻船事件嘅生還者並唔係普通漁民，而係中國南部戰區海軍潛員隊一級軍士長陳祖軍。

## 參考
以色列獨立日

**以色列獨立日** (, ) 係以色列嘅國慶，慶祝以色列獨立宣言喺1948年5月14號正式成立以色列。

因爲以色列係用猶太曆嚟紀念國慶，所以有時會同安息日撞期。喺呢個情況，就會選擇早或者遲幾日慶祝。喺猶太曆入面，一日係喺日落開始，所以其實係由之前嗰晚開始，到之後嗰日再日落先完。

除此之外，以色列喺獨立日之前嗰日亦會紀念。

## 睇埋
* 以色列獨立宣言
* 巴勒斯坦人大逃亡
* 美國獨立日

## 攷

類:國慶
類:以色列
類:5月14號
河內FC

**河內FC**（）係越南河內嘅一間職業足球球會，依家踢緊越南國家足球錦標賽。

## 榮譽
*越南國家足球錦標賽冠軍：2010年、2013年、2016年、2018年、2019年、2022年
*越南國家足球盃冠軍：2019年、2020年、2022年
*越南國家足球超級盃冠軍：2010年、2018年、2019年、2020年、2022年

## 參考


## 連出去
*官方網站

類:河內
2023年籃球世界盃

**2023年籃球世界盃**係第19屆籃球世界盃，由國際籃球總會喺2023年主辦。決賽週喺日本、菲律賓同埋印尼度搞，最後由德國隊攞冠軍。

## 賽事
### 預賽
#### A組

----

----

----

----

----

#### B組

----

----

----

----

----

#### C組

----

----

----

----

----

#### D組

----

----

----

----

----

#### E組

----

----

----

----

----

#### F組

----

----

----

----

----

#### G組

----

----

----

----

----

#### H組

----

----

----

----

----

### 複賽
#### I組

#### J組

#### K組

#### L組

### 17至32名排名賽
#### M組

#### N組

#### O組

#### P組

### 淘汰賽

#### 半準決賽

----

----

----

#### 第五至八名排名賽

----

#### 準決賽

----

#### 第七名爭奪戰

#### 第五名爭奪戰

#### 季軍戰

#### 決賽

## 總排名

## 參考


## 連出去
*官方網站
艾杜哈尼

**艾杜哈尼**（）係卡塔爾多哈嘅一間職業足球球會，依家踢緊卡塔爾星級足球聯賽。

## 榮譽
*卡塔爾星級足球聯賽冠軍：2011年、2012年、2014年、2015年、2017年、2018年、2020年、2023年
*卡塔爾盃冠軍：2013年、2015年、2018年、2023年
*卡塔爾埃米爾盃冠軍：2016年、2018年、2019年、2022年
*卡塔爾星盃冠軍：2023年
*卡塔爾謝赫賈西姆盃冠軍：2015年、2016年

## 參考


## 連出去
*官方網站

類:多哈
納布盧斯

**納布盧斯**（），亦可以叫**示劍**（），係一個位於巴勒斯坦西岸地區嘅城市，位於耶路撒冷以北大約50公里，人口大約16萬人。呢座城市係納布盧斯省嘅首都同最大城市，同時係當地嘅主要商業同文化中心之一，包括 。納布盧斯係由巴勒斯坦自治政府控制。

## 歷史
呢個城市嘅歷史可以追溯到羅馬帝國時期，喺公元72年建城。到拜占庭帝國嘅時候，當地嘅撒瑪利亞人喺573年，因爲反抗新嚟嘅基督徒居民，所以俾政府打壓，令佢哋嘅人口跌咗唔少。到四大哈里發統治嘅時候，成立咗依家嘅名“Nablus”。到十字軍東征時期，當地成立咗議會，俾當地嘅基督徒、回教徒、同撒瑪利亞人和平咁一齊住。到鄂圖曼帝國期間，納布盧斯成爲咗重要嘅地區商業中心。

喺一次大戰之後，納布盧斯屬於英屬巴勒斯坦，到第一次中東戰爭之後俾約旦管治。喺六日戰爭之後曾經俾以色列統治過，到《奧斯陸協議》之後屬於巴勒斯坦自治政府所控制，一直到依家。今時今日，當地嘅居民主要都係穆斯林，亦有少數基督徒同撒瑪利亞人。

## 睇埋
* 伯利恆
* 拉姆安拉
* 加沙

## 攷

類:巴勒斯坦國城市
類:巴勒斯坦
阿利亞運動

**阿利亞運動**（，），又譯**回歸**，係猶太人由世界各地移民去以色列嘅移民運動。歷史上，猶太人嘅古以色列人祖先，本身係嚟自黎凡特地區。根據猶太傳統，「阿利亞」代表去耶路撒冷（上京）朝聖，係猶太教嘅主要教義之一。喺1950年，以色列議會通過咗回歸法，俾所有移民去以色列嘅猶太人都會有以色列國籍。

喺歷史上大部分時間，猶太人都係住喺巴勒斯坦地區以外。喺1870年代，全球99.7%嘅猶太人都唔係住喺以色列地。到19世紀尾，猶太復國運動開始發展，受到唔少世界各地嘅猶太人歡迎。到1882年，猶太人開始大批咁移民去巴勒斯坦地區，而唔少都係因爲唔同地方嘅反猶騷亂而引致。自從1948年以色列宣佈獨立以嚟，有超過300萬位猶太人移民咗去以色列。截至2014年，喺以色列所控制嘅地區入面，包含咗全球大約 43% 嘅猶太人。

近年，開始有猶太人移民離開以色列，主要都係因爲經濟原因，亦有其他係原則上反對錫安主義。因爲呢個係阿利亞嘅相反，所以叫 ｢落｣（）。

## 睇埋
* 錫安主義
* 反猶騷亂

## 參考資料

## 註

類:移民
類:猶太人
類:民族主義
岳母大人

《**岳母大人**》（）係一部1962年嘅星加坡馬來話黑白電影，由巨星比·南利執導並主演。電影嘅故事圍繞著窮嘅音樂家Kassim Selamat同富婆嘅獨生女Sabariah之間嘅愛情悲劇。呢部戲嘅一個顯著特點係，開頭係一部輕鬆愉快嘅愛情喜劇，但喺半鐘之後就變成咗一部戲劇性嘅悲劇。

同比南利嘅好多作品一樣，應該片批評咗將富人同窮人分開嘅非官方種姓制度。呢部片畀視為馬來西亞嘅經典之作，不特因為佢嘅一啲歌（尤其係“Di Mana Kan Ku Cari Ganti”），因為佢描繪咗出名嘅悲劇性巉眼高潮地方。

《岳母大人》喺1963年第十屆亞洲影展中獲最佳黑白影相獎，而比南利亦係要片而獲得「多才多藝」嘅特別獎。

## 參考
全球熱戀

《**全球熱戀**》（），係華誼兄弟、霍士娛樂集團、驕陽電影聯合製作一部華語電影，2011年上畫。

## 演員表

## 參考


## 連出去
*Gimy TV《全球熱戀》線上看
*楓林網《全球熱戀》線上看
*茶杯狐Cupfox《全球熱戀》線上看
圓山大飯店

**圓山大飯店**，係一座位於臺灣臺北市中山區劍潭山嘅旅館，第二次世界大戰後成立，建於1952年5月，主樓喺1973年10月10號落成，曾為20世紀後期臺灣首屈一指嘅大型國際性飯店。

## 重要事
*1986年9月28號：民主進步黨成立
徐有潔

**徐有潔**（，），藝名**小斯**，臺灣音樂家、教育家、翻譯家，妮可醬團長、主唱，曾經做過中華民國、口譯官、發言人，而家係滾石電音旗下藝人、AmazingTalker英文老師、《驚奇玩起來》主持。

## 生平
徐有潔喺臺中市出世，畢業喺、東海大學外文系同巴斯大學口筆譯研究所。

2002年，徐有潔以交換生身份喺度讀書。

2009年，徐有潔喺度做政策口筆譯官。

2011年，徐有潔以踢館者身份參加《》選秀，不過得第八名輸咗。

2013年，徐有潔喺銘傳大學國際學院、逢甲大學度教書。

2015年，徐有潔喺度做專任口譯官。

2024年，徐有潔喺益智綜藝節目《拜託ATM》度做主持。

## 參考
外邦人

**外邦人**係一個主要喺猶太教用嘅字眼，代表“非猶太人”。摩門教教徒認爲呢個字解任何外族人。除此之外，呢個字眼有時亦會代表異教徒，而可蘭經亦有用呢個字，嚟代表唔認識呢份經書嘅人（即係非回教徒）。

外邦人呢個概念喺社會學，同“外團體”嘅概念非常相似。

## 睇埋
* 猶太教
* 内外團體

## 攷

類:宗教
類:猶太人
草果

**草果**（***Lanxangia tsaoko***），又叫**草豆蔻**，係薑科草果屬嘅一種植物。佢嘅果既可以做中藥材，亦係可以做中餐調味料。
薑科

**薑科**（**Zingiberaceae**），係薑目嘅一個科，有約莫50個屬1600個品種，有唔少被用嚟做香料或者藥草。
2019年籃球世界盃

**2019年籃球世界盃**係第18屆籃球世界盃，由國際籃球聯會喺2019年主辦。決賽週喺中國度搞，亦係第一次有32隊參加嘅籃球世界盃決賽週。最後由西班牙隊攞冠軍。

## 賽事
### 預賽
#### A組

#### B組

#### C組

#### D組

#### E組

#### F組

#### G組

#### H組

### 複賽
#### I組

#### J組

#### K組

#### L組

### 17至32名排名賽
#### M組

#### N組

#### O組

#### P組

### 淘汰賽

#### 第五至八名排名賽

----

#### 準決賽

----

#### 第七名爭奪戰

#### 第五名爭奪戰

#### 季軍戰

#### 決賽

## 總排名

## 參考


## 連出去
*官方網站
藥用植物

**藥用植物**，俗稱**藥草**、**草藥**，係傳統醫學上認為有藥用價值嘅植物。喺20世紀化學合成藥物普及化之前，藥用植物係最常見嘅藥嘅來源。
傳統醫學

**傳統醫學**係同現代醫學相對嘅概念，指由遠古開始各個文明自己發展出嚟嘅醫療知識，而家被睇成另類醫學嘅其中一個範疇，喺非洲、亞洲同拉丁美洲一啲地方依然普遍採用。
十三香

**十三香**係種中菜調味料，標榜有十三種香料，但冇統一配方，常見成份包括花椒、肉桂、八角、丁香、茴香、豆蔻、陳皮、薑、南薑、沙薑、草果、甘草、砂仁等等。

## 睇埋
*日式七味粉
*五香粉
日本山椒

**日本山椒**（***Zanthoxylum piperitum***），又叫**日本花椒**，係芸香科花椒屬嘅一種植物。佢嘅果係日本菜常見嘅調味料。
蕎麥麪

**蕎麥麪**係種日本麪，主要用到蕎麥去整，色水比較深，常見食法包括冷麪同湯麪。
阿拉伯起義

**阿拉伯起義**（）係喺第一次世界大戰期間，阿拉伯人反抗鄂圖曼帝國統治嘅起義。

## 歷史
喺第一次世界大戰，英國係協約國國家，而鄂圖曼帝國係同盟國國家，所以兩邊係戰場嘅敵人。喺1915年至1916年期間，英國同阿拉伯人嘅領袖做咗談判，最終喺，同意咗會一齊對抗鄂圖曼帝國喺阿拉伯半島嘅管治。呢次起義正式喺1916年6月10號開始，主要嘅目標係由阿勒坡到亞丁（即係全個阿拉伯半島），建立一個獨立嘅阿拉伯國家，而英國亦都講明咗會承認。

於是，喺英軍支持底下，阿拉伯人出軍攻打鄂圖曼軍隊。到1918年，已經成功贏咗大馬士革，宣佈成立“敘利亞阿拉伯王國”。

不過，英國其實同時暗地裏，同法國簽咗，同意咗會喺戰後瓜分阿拉伯地區。所以，英國喺贏咗一次大戰之後，對同阿拉伯人嘅協定反口，喺阿拉伯半島成立咗國際聯盟嘅託管地，實現同法國簽嘅協定。英國控制咗巴勒斯坦地區、約旦、同伊拉克，而法國就控制咗敘利亞同黎巴嫩。

## 睇埋
* 民族主義
* 沙地阿拉伯

## 攷

類:第一次世界大戰
類:阿拉伯人
類:中東史
雙瓣茉莉

**雙瓣茉莉**（***Jasminum sambac***），又叫**小花茉莉**、**沙巴茉莉**、**虎頭茉莉**、**阿拉伯茉莉**，係木樨科茉莉屬嘅一種植物。佢係好常見嘅茉莉品種。
瑪莎拉粉

**瑪莎拉粉**係印度一種調味料，由多種香料混合成，但冇統一配方，常見成份包括茴香、肉桂、胡椒、丁香、肉豆蔻籽、豆蔻、孜然、芫茜同辣椒。

## 睇埋
*瑪莎拉雞
瑪莎拉雞

**瑪莎拉雞**係印度嘢食，一般係用到印度燒雞塊再加工去整，用瑪莎拉粉、番茄同乳酪煮成醬汁。不過呢個菜式唔算係傳統印度菜，而係被認為起源自英國嘅南亞人社群。
美極

**美極**（**Maggi**）係一個食品牌子，1884年喺瑞士創辦，1947年畀雀巢公司收購咗。美極最出名嘅產品係美極鮮醬油。
美極鮮醬油

**美極鮮醬油**（**Maggi Seasoning**）係美極出產嘅調味料，類似中菜嘅豉油，但主要分別係佢用咗小麥釀製。由於佢係美極嘅主要產品，所以日常溝通經常用「美極」兩字去代表美極鮮醬油。

美極喺好多香港食肆亦有用到，譬如用嚟炒牛肉、煎大蝦，而有啲食肆亦將美極擺喺自助調味站畀人客用。
印度酥油

**印度酥油**，中國古代叫**醍醐**，係印度一種牛油，由牛奶輕度發酵後再提煉出油脂，通常用嚟煮食。
蒺藜

**蒺藜**（***Tribulus terrestris***）係蒺藜目蒺藜科蒺藜屬嘅一種植物。佢亦係種藥草。
芡實

**芡實**（***Euryale ferox***）係睡蓮科芡屬嘅一種植物。因為廣東肇慶出產嘅芡實出名，所以又叫做**肇實**。
薑茶

**薑茶**又叫**薑母茶**，係用薑同滾水沖嘅草本茶，可以跟個人喜好落唔同配料，譬如蜜糖、黑糖、檸檬等等。
草本茶

**草本茶**係指用茶葉以外嘅植物（譬如香草同香料）沖嘅嘢飲。常見嘅草本茶包括花茶、瑪黛茶等等。
大蒜蛋黃醬

**大蒜蛋黃醬**（**Aioli**）係西北地中海地區常見一種醬，主要用蒜頭同橄欖油整，有啲做法會落埋蛋黃同檸檬汁。
刺山柑

**刺山柑**（***Capparis spinosa***），又叫**酸豆**，係山柑科山柑屬嘅一種植物，原產地中海沿岸地區，係當地常見嘅食材。
殭屍新戰士

《**殭屍新戰士**》（）係2010年上畫嘅港產片，由元華、周秀娜、蔣璐霞主演，羅守耀執導。
## 演員一覽
*元華 飾 阿盟
*周秀娜 飾 阿斯
*蔣璐霞 飾 阿丫
*盧頌之 飾 阿嘉
*裴殷 飾 阿Lin
*林熹瞳 飾 阿碧
*張文慈 飾 阿索
*錢小豪 飾 阿隆
*熊欣欣 飾 阿恭
*鄧上文 飾 阿美
*王麗嘉 (加拿大) 飾 Yoyo

## 出面網頁
*
馬利奧籃球 3對3鬥牛賽

**馬利奧籃球 3對3鬥牛賽**（），係由任天堂開發籃球嘅體育遊戲，2006年推出。

## 參考


## 連出去
*官方網站
*瑪利奧維基馬利奧籃球 3對3鬥牛賽
*馬利奧籃球 3對3鬥牛賽影片
2022年歐洲盃籃球賽

**2022年歐洲盃籃球賽**係第41屆歐洲盃籃球賽，由歐洲籃球協會喺2022年主辦，決賽週喺捷克、格魯吉亞、意大利同埋德國一齊搞。由於武漢肺炎疫情同埋2020年夏季奧林匹克運動會，歐洲籃球協會宣佈賽事由2021年推遲到2022年7月12號至24號舉行。最後由西班牙攞冠軍。

## 賽事
### 分組賽
#### A組

----

----

----

----

----

----

----

----

----

----

----

----

----

----

#### B組

----

----

----

----

----

----

----

----

----

----

----

----

----

----

#### C組

#### D組

### 淘汰賽

#### 十六強賽

----

----

----

----

----

----

----

#### 半準決賽

----

----

----

#### 準決賽

----

#### 季軍戰

#### 決賽

## 參考


## 連出去
*官方網站
夢中·情·人

《**夢中·情·人**》（）係香港電視廣播有限公司嘅清談節目，4K製作，由李佳芯、黃庭鋒主持，用探索夢境做主題。

節目喺2022年5月28號喺myTV SUPER首播，總共10集；之後再安排喺2024年2月26號到3月8號逢禮拜一到五20:30到21:00喺J2播（因為數碼電視廣播制式所限，電視播嘅係高清版）。

## 每集內容

## 出面網頁
*[夢中·情·人 (4K版) | TVB 無綫電視](https://www.mytvsuper.com/tc/programme/mindfulnesssleep4kversion0002_135178/%E5%A4%A2%E4%B8%AD%C2%B7%E6%83%85%C2%B7%E4%BA%BA-(4K%E7%89%88)/)

## 電視節目變遷
籠目

**籠目**，花紋一種，圖案一種，用竹篾用籐篾編籠，三向交織疏窿，中間網眼成格仔而名。幾何學有個長名，叫**截半六邊形鑲嵌**，鑲嵌一類，等邊六角形同等邊三角形交錯互補，可以鑲到佮佮冚，無虛位。單個六角形，六邊補上三角形，就變六角星，日本會叫籠目。

佢可以用來裝飾，舊時鋪各色地磚都有。日本興隻花紋，話佢有除魔驅邪之效。呢隻花紋，有啲家族用來做家紋，叫籠目紋，好似江戶時代，小宮氏同曲淵氏用。

晶體上有籠目晶格。

## 文
日文讀做**かごめ**。英文以唔同角度叫。跟日本就叫**kagome**，跟幾何就叫**trihexagonal tiling**，又有**hexadeltille**。

## 攷
艾里斯利馬素

**艾里斯利馬素**（）係塞浦路斯利馬索一間職業足球球會，依家踢緊塞浦路斯甲組足球聯賽。

## 榮譽
*塞浦路斯甲組足球聯賽冠軍：2023年
*塞浦路斯盃冠軍：1989年
*塞浦路斯超級盃冠軍：2023年

## 參考


## 連出去
*官方網站
一夜夫妻120蚊

《**一夜夫妻120蚊**》（）係香港電視廣播有限公司嘅真人騷節目。節目招募咗六對夫妻（包括藝人石詠莉、鄧健泓），接受每日得百二蚊港紙做生活費嘅挑戰。

節目喺2021年11月29號喺myTV SUPER首播，總共13集；之後再安排喺2024年2月29號到3月18號逢禮拜一到五21:30到22:00喺J2播。

## 出面網頁
*一夜夫妻120蚊 | TVB 無綫電視

## 電視節目變遷
赫根

**赫根**（）係瑞典哥德堡一間職業足球球會，依家踢緊瑞典超級足球聯賽。

## 榮譽
*瑞典超級足球聯賽冠軍：2022年
*瑞典盃冠軍：2016年、2019年、2023年

## 參考


## 連出去
*官方網站
莫迪足球會

**莫迪足球會**（）係挪威莫爾德一間職業足球球會，依家踢緊挪威超級足球聯賽。

## 榮譽
*挪威超級足球聯賽冠軍：2011年、2012年、2014年、2019年、2022年
*挪威盃冠軍：1994年、2005年、2013年、2014年、2022年

## 參考


## 連出去
*官方網站
盧多格德斯

**盧多格德斯**（）係保加利亞拉茲格勒一間職業足球球會，依家踢緊保加利亞甲組足球聯賽。

## 榮譽
*保加利亞甲組足球聯賽冠軍：2012年、2013年、2014年、2015年、2016年、2017年、2018年、2019年、2020年、2021年、2022年、2023年
*保加利亞盃冠軍：2012年、2014年、2023年

## 參考


## 連出去
*官方網站
*UEFA
歪腦

**歪腦**（WhyNot）系自由亞洲電台旗下嘅中文新聞雜志，總部位於美國華盛頓特區，由美國國會出資，歸管。

## 出面網頁

* **** 歪腦

## 攷
費雪失控

**費雪失控**（；）係有關性選擇嘅一個諗頭，指緊一種動物擇偶嗰時鍾意對象有某種有礙生存嘅特徵，令到後代嘅好多個體都喺生存上有困難。呢個諗頭係由廿世紀英倫生物學家羅納德·費雪提出嘅。

## 概論

動物並唔係完美理性嘅決策者。

想像而家有一種雀鳥，公啲羽毛平均色水鮮艷過乸嘅少少，乸因為某啲緣故而開始偏好羽毛色水鮮艷嘅公—例如羽毛色水鮮艷令到公比較易畀捕食者睇到，可以做一種誠實訊號，話畀啲乸知「我身手好好，孭住啲噉嘅羽毛都生存到」—於是就會令色水鮮艷嘅公求偶成功度高咗（生到嘅後代數量多咗）；噉亦表示，下一代嘅公平均嚟講會顏色鮮艷過上一代嘅，如果呢種訊號係誠實嘅（色水鮮艷啲嘅公真係飛得快啲或者靈敏啲），呢種情況對乸嚟講都有利，表示佢哋生到嘅後代質素高咗，即係「偏好鮮艷羽毛嘅公」嘅乸進化上嘅成功度都會高咗；如是者，情況就開始**失控**—隨住一代一代嘅變化，乸愈嚟愈喜好自己伴侶鮮艷羽毛，同時啲公又變到愈嚟愈鮮艷。

呢種情況仲可能會搞到一個群體嘅適應能力突然暴跌：例如啲公鬥鮮艷鬥到咁上下，佢哋迴避捕食者嘅能力跌到落去某個點以下，於是乎有大量嘅公畀捕食者殺死，就可能會危害成個物種存活。

## 睇埋
*第二性徵
*性格衝動

## 引述
Double.R (專輯)

《**Double.R**》係香港組合Double.R嘅第2張唱片，喺2003年5月20日推出。呢張專輯亦係梁奕倫同范振鋒第一次用Double.R名義推出嘅。

## 曲目
### Disc One

### Disc Two
**Visual**

**Audio**
雷濠權

**雷濠權**（，）係嚟自澳門嘅香港藝人，喺2024年2月29號正式出道，而家係樂隊ROVER鼓手同主音。

## 個人簡介
雷濠權喺澳門出世，屋企經營賣餃嘅生意。佢自細研習爵士鼓，培養出對音樂嘅濃厚興趣，曾參與多項音樂比賽同表演，交遊廣闊，早喺小學時由好友Lugus邀請成為鼓手，聯同當時嘅結佢手CJ組成樂隊，至中學時期，樂隊增添多一位結佢手PN。後來隨著主音Justin出現，喺2013年6月1號組成澳門樂隊「石裂符」，遂展開漫長表演之旅。

2019年由音樂人梁子龍推薦，加入澳門Youtube頻道歡樂馬介休，成為幕前成員，打開綜藝節目市場。因節目遊戲內一個大懲罰 - 即場被韓國娛樂公司進行視像面試，繼而重燃佢立志成為歌手嘅夢想。

2023年隻身赴港參加ViuTV《全民造星V》，作出打鼓以外嘅演出，例如跳唱同說唱，順利躋身30強，從而喺香港電視圈嶄露頭角。

2024年正式喺香港出道，喺樂隊ROVER中兼任鼓手同主音， 隊友包括陳鎮亨、卓金樂同王希晉，同係MakerVille旗下藝人。Jason熱衷打鼓、唱歌、歌曲創作同影片製作，會喺演藝事業上作出更多新嘗試。

## 演出節目
### 電視節目（[[ViuTV]]）
* 2023年：《全民造星V》參賽者 81號
* 2023年：《全民造星V Summer Live 2023》
* 2025年：《今晚煮邊科》主持
* 2025年：《公司逼我打籃球》第1集嘉賓
* 2025年：《家族營運中》主持
* 2025年：《「彩虹」特別專線》第3集嘉賓
* 2026年：《骰界》主持
* 2026年：《鬥煮對對碰》主持

### 電視劇（ViuTV）
*2024年：《無用的謊言》 飾 Ernest

## 音樂作品

2022
* ** When I Fxxked Up  ** - (曲詞：TTK 編：discent)

2023
*  **  Pump It Up** - (曲：Snoopy / 希晉 / Jason Loi 詞: Jason Loi / Snoopy 編：Kwan.T)
*  **  Rise Up** - (曲：Snoopy / Jason Loi / J. win 詞: Jason Loi / Snoopy 編：Tonynot)
*  **  Just Do It (Demo)  **  - (曲詞：Jason Loi)
*  **  Endless Journey ** - (曲詞：Jason Loi / Snoopy 編：BAD KID & Alexanderbierk)
*  **  Missed Call (Demo)  ** - (曲詞：Jason Loi)
*  **  Feel Like  ** - (曲詞：SNAKHOE / Jason Loi 編：Paul Fix)

2024•
### 單曲

## 相關網頁
* 
* 雷濠權 Facebook
* 全民造星V參賽者介紹 - 雷濠權
* MakerVille - 雷濠權
* 打咩 Jason Channel
* TTK YouTube Channel
* 歡樂馬介休YouTube channel
* 石裂符Youtube channel
* Jason Loi Offical Fan Club
ROVER

**ROVER**係香港男子樂隊，四位成員都係嚟自2023年香港ViuTV大型選秀節目《全民造星V》嘅30強參賽者，2024年2月29號正式出道。

## 成員

## 音樂作品
### 單曲

### 派台歌曲成績

*（*）上榜中
*（-）未能上榜
*（×）沒有派往該台

## 演出
只包括全體成員都有份演出嘅節目。

### 綜藝節目（ViuTV）
*2024年：《ROVER 團魂修煉》主持
*2025年：《Lyman舞士道》第9集嘉賓同第10集短片演出
*2025年：《ROVER 綜藝咁樣樣》主持

## 演唱會
*2024年：《春浪音樂節•香港站》
*2024年：《ROVER九展 Curtain Call》
*2024年：《TheNextwave沙灘音樂節2024》

## 出面網頁
*
*隊長卓金樂既Instagram
*副隊長雷濠權既Instagram
*副隊長陳鎮亨既Instagram
*隊員王希晉既Instagram
維多·奧蘭多

**維多·奧蘭多**（，），係意大利嘅政治人、法學家同埋外交官。喺1917年到1919年期間做意大利總理。佢任內最出名事跡係領導意大利打贏一戰，之後參與咗巴黎和會。

## 攷
姬寤生

**鄭莊公**（），**姬氏**，名係**寤生**，鄭武公嘅亞仔。係春秋時代鄭國第三位君主。佢喺前744年到前701年在位。

## 攷
*《左傳/隱公三年》
*《史記/卷42/鄭世家》

類:中國君主
類:鄭國人
性感兒子假說

**性感仔假說**（；）係進化生物學上一個有關性選擇嘅諗法，到咗廿一世紀初依然處於假說階段，

## 概論

性感仔假說講嘅係，對於乸嚟講，佢哋會想生到地位高、交配得密嘅仔（**性感嘅仔**），而因為仔傾向會似父親，所以乸往往會趨向想同地位高、交配得密嘅公交配。

## 睇埋
*性慾
*後宮

## 引述
後宮 (動物學)

**後宮**（；）係動物行為講到嘅一種現象，指緊喺某啲動物物種當中，群體內有數量少嘅公係「大佬」，呢啲「大佬」能夠同大量嘅乸交配，傳播自己嘅基因，同時淨低嘅公往往會好少交配機會。

## 睇埋
*性選擇
*優勢等級
香港島專線小巴9號線

**香港島專線小巴9號線**係香港香港島一條循環公共小巴路線，來往中環（交易廣場）同寶雲道。

## 史
*1978年10月23號，路線開辦。

## 服務時間

;特別班次

;香港猶太教國際學校→中環（交易廣場）
*星期一至五：15:30、15:40、15:50

星期六、日、學校假期及公眾假期暫停服務

## 收費
全程收費：$8.1

;分段收費

## 行車路線

|-
| 1 || 中環 || || 交易廣場小巴總站 || 近香港站
|-
| 2 || 金鐘 || 紅棉路 || 香港公園 || 近山頂纜車花園道總站
|-
| 3 || rowspan = "3" | 半山區 || 寶雲道 || 景雲樓富匯豪庭寶雲山莊 || 循環線折返點
|-
| 4 || 波老道 || 寶德臺香港猶太教國際學校英基學校協會港島學校寶德臺 || 
|-
| 5 || 堅尼地道 || 中國外交部駐港特派員公署香港公園堅麗閣 || 分段收費起點
|-
| 6 || rowspan = "3" | 中環 || 花園道 || 聖約翰座堂 || 近山頂纜車花園道總站
|-
| 7 || 畢打街 || 中環站 || 分段收費起點近置地廣場
|-
| 8 || || 交易廣場小巴總站 || 近香港站

## 參考


## 連出去
*小巴薈—香港島專線小巴9號線
中環（交易廣場）巴士總站

**中環（交易廣場）巴士總站**（）位於香港中西區中環干諾道中交易廣場地下，1985年開。

## 總站路線資料
*城巴4號線
*城巴6號線
*城巴6A線
*城巴6X線
*城巴66線
*城巴70線
*城巴70P線
*城巴75線
*城巴90線
*城巴260線
*過海隧道巴士690線
*過海隧道巴士690S線
*香港島專線小巴8號線
*香港島專線小巴8X線
*香港島專線小巴9號線
*香港島專線小巴22線

## 外部連結

*中環（交易廣場）巴士總站，城巴／新巴
*九巴
貝爾福宣言

**貝爾福宣言**（）係英國政府喺1917年嘅一份聲明，宣佈支持猶太復國主義，並且應承會喺巴勒斯坦地區成立猶太國家。

## 歷史
喺第一次世界大戰開始之後，英國政府一直研究針對鄂圖曼帝國嘅政策。到1917年，場仗開始進入僵局，因爲英國嘅兩個主要盟友都冇認真打仗：美國仍然係中立，所以能夠幫英國嘅唔多，而俄羅斯就發生咗二月革命，之後仲發生埋十月革命，所以有機會會完全退出場仗。

當時，内閣成員 Herbert Samuel 提議，用宣佈支持錫安主義嚟提高猶太人對場杖嘅支持率。之後，錫安組織同英國官員喺1917年2月開始談判，到6月大致完。宣言嘅起草有吸取到支持同反對錫安主義嘅猶太人嘅意見，但係冇問到住巴勒斯坦地區嘅居民。份宣言喺10月通過咗英國内閣。

貝爾福宣言係有史以嚟第一次，一個重要國家公開咁支持錫安主義。重要嘅係，宣言入面提到支持為猶太人建立一個“民族屋企”()，特登冇講明係國家。除此之外，宣言亦確保當地嘅阿拉伯人會有平等嘅政治同宗教權利，嚟避免發生種族衝突。

貝爾福宣言有重要嘅影響。首先，錫安主義亦成爲咗英屬巴勒斯坦嘅主要政策之一，長遠有助以色列立國。同時，宣言同英國早前同阿拉伯人同意嘅互相矛盾，之後成爲咗以巴衝突嘅重要因素之一。

## 睇埋
* 阿利亞運動
* 以色列獨立宣言

## 攷

類:宣言
類:英國
類:猶太人
類:第一次世界大戰
類:1917年
米哈伊爾卡特科夫

**米哈伊爾·卡特科夫**（，），係俄羅斯嘅記者、作家同埋政治人。佢喺亞歷山大三世時期係最出名嘅民族主義學者。

## 攷
周錦威

**周錦威**    ,香港親中派自由黨政治人物和商人,現為灣仔區議員(委任議員)  。

## 公職

* 香港五金商業總會理事長
* 香港島各界聯合會第七屆理事/工商事務委員會委員
* 新界總商會副主席

## 部份榮譽

* 2010年度行政長官社區服務獎狀
* 2015年度香港特别行政區政府榮譽勛章
* 2023年度香港特别行政區政府銅紫荊星章

## 個人生活
周錦威曾向媒體透露自己喜歡參加馬拉松 ，甚至在家設置跑步機 。

## 參考
深灣 (南丫島)

**深灣**（）係香港南丫島東南部一個海灣，喺東澳灣西南，大角同圓角兩個海角之間。

深灣喺1971年發現新石器時代中期遺址。另外，深灣有綠海龜定期生蛋，1999年被政府劃定做具特殊科學價值地點。
牙較灣

**牙較灣**（），正寫**牙骹灣**，係香港南丫島西北部一個海灣，喺榕樹灣北面，石角咀南面，地形有少少似牙骹。
美國皇家白禮頓大學

**美國皇家白禮頓大學**（**Queen's University of Brighton**，有啲翻譯做美國皇家百聖大學）係一間報稱喺美國嘅野雞大學。

## 攞過呢間大學學位嘅公眾人士

* 蕭婉儀－澳門企業家，彩虹集團總裁兼始創人
* 余澤龍

## 睇埋

* 法國北歐大學
* 香港政治人物學歷爭議

## 參考
高流灣

**高流灣**（），本嚟叫**較流灣**，係香港新界西貢北東北部一個海灣，喺大灘海東北岸，蛋家灣北面，塔門、塔門口同高流灣咀南面。
廈門灣 (香港)

**廈門灣**（），又叫**半月灣**，係香港新界西貢區橋咀洲南部一個海灣。海灣上面有廈門灣泳灘,以水清沙幼、景色優美而聞名。橋咀洲係一個西貢海中的離岸小島，冇陸路交通，可以喺西貢碼頭（或者白沙灣碼頭，收費約幾十蚊來回）乘搭街渡過去。雖然交通唔方便，但每逢假日，仍有不少泳客去游水。
大貴灣

**大貴灣**（），本嚟叫**大鬼灣**，係香港長洲西北部一個海灣，喺長洲灣北面，對住北長洲海峽同大嶼山芝麻灣半島。
散石灣

**散石灣**（），本嚟叫**䃟石灣**，係香港屯門西南部一個消失咗嘅海灣，喺青山東面，舊時屯門河出海口嘅西南，1970年代發展屯門新市鎮填海，而家發展成新屯門中心、龍門居、富健花園同龍逸邨等住宅。而原本散石灣嘅村民有一部份搬咗去散石灣對上嘅青山山腰建立新村。
東灣 (西貢)

**東灣**（）係香港新界西貢區東部一個海灣，大浪灣嘅一部份，喺大灣東北，金雞灣西面。海灣北面嘅山峰亦命名做東灣山。
牛頭灣

**牛頭灣**（）係香港大嶼山北岸一個消失咗嘅海灣，喺小蠔灣西南，大蠔灣東北，即係而家港鐵小蠔灣車廠對開嘅北大嶼山公路一帶。
MATCH

**MATCH** ，係男子音樂組合 ，成員都係嚟自ViuTV選秀節目《全民造星V》嘅參賽者，並都係40強進30強回合入面嘅Fung莎星辰D組（俗稱「藍D」），佢哋嘅自選項目《致未來的我們》 受到大眾好評，亦令呢首歌成為MATCH第一首發布歌曲。5位成員包括嚟自馬來西亞嘅Maico（鄭仲豪）及Aaron Bosco（雷振耀）、嚟自澳門嘅Tomy（何家銘）、同嚟自香港嘅Carson（李嘉俊）同Yue Hin（劉宇軒）。2023年10月2號，MATCH宣布成團。2024年2月29號，推出第一首派台歌《Do You Mind》。2025年5月23號，Carson（李嘉俊）宣布退團。

## 團名
由5位成員嘅英文名各取一個字母組成，「MATCH」亦象徵五子相識喺一場“MATCH”，都因為性格好“MATCH”，銳意化身五支火柴喺樂壇點起星星之火。粉絲名叫「Mix」，意指各成員嘅fans可mix成更大嘅力量。

## 成員資料

## 音樂作品
### 單曲
#### 成員

#### 團體

## 派台歌曲成績

*（*）上榜中
*（-）未能上榜
*（×）沒有派往該台

## 合唱歌曲

## 演唱會

## 獎項

## 參考資料

## 出面網頁

; 團體
* 
*  MATCH嘅Threads頁
* MATCH官方YouTube頻道

; 現任成員
* 
* 
* 
* 

; 前任成員
*
COLLAR智慧學園

《**COLLAR智慧學園**》（）係香港MakerVille製作嘅遊戲綜藝節目，由COLLAR演出，2024年3月11號到3月22號逢禮拜一到五22:30-23:00喺香港電視娛樂ViuTV播。

## 每集一覽

## 出面網頁
*ViuTV：COLLAR智慧學園
*MakerVille：COLLAR智慧學園
*
*
*

## 電視節目變遷
袁木

**袁木**（）係中國政治人，江蘇興化昭陽鎮出世，記者出身，做過中國國務院新聞發言人、國務院研究室主任、第八屆全國政協常委。1989年六四事件期間以國務院新聞發言人嘅身份多次同學生對話，並代表國務院發布消息。
## 出面網頁

類:中國記者
類:袁氏
愛華隆機場

**愛華隆機場**（；IATA代碼：AVV；ICAO代碼：YMAV）喺澳洲維多利亞州墨爾本同基隆之間，係墨爾本大都會區四個機場中第二繁忙嘅機場。亦都係維多利亞州嘅第二個國際機場。離基隆東北23公里，離墨爾本商業中心區55公里。愛華隆機場有一條跑道，啱晒噴射式客機。而家機場係廉價航空公司捷星航空嘅主要機場，而捷星嘅母公司係澳洲航空，佢哋係愛華隆機場有大型嘅飛機維修設施。
類:澳洲機場
低成本航空公司

**低成本航空公司**（Low-Cost Carrier，簡稱LCC）亦稱為**廉價航空公司**或**低價航空公司**，簡稱**廉航**，指嘅係將營運成本控制至比全服務航空公司為低嘅航空公司。低成本航空公司其實冇標準定義，泛指同傳統航空公司有明顯差異嘅航空公司，一般係大多數嘅成本都用喺飛航部門。事實上，要成為「廉價航空」需要符合以下描述嘅營運模式，絕非單憑票價高低而定義。
## 營運模式
孫善豪

**孫善豪**（），台灣政治學者、政治人物，曾任中國民主社會黨主席、國立政治大學政治系教授、東吳大學政治系兼任教授、華梵大學哲學系兼任教授，專長係馬克思主義、德國唯心論哲學、西洋政治思想史、意識型態、新儒家等。
關菁

**關菁**（，）原名**關達泉**，係香港甘草演員，1983年出道，1984年之後就無綫電視擔任演員，早年參與無綫電視嘅拍攝劇集。

去到2014年9月17號，關菁佢因為心臟病死咗，享年63歲。

## 出面網頁
郭卓堅

**郭卓堅**（，），係香港民主派政治人，自2000年代開始發起大量司法覆核，所以有「長洲覆核王」之稱。
王青

**王青**（，），原名**姜佩清**，綽號「大口青」，係香港男演員，1960年代出道，1975年之後就無綫電視擔任演員，2012年轉投香港電視網絡，去到2015年息影。

## 出面網頁

類:香港男演員
類:前無綫電視男藝員
類:前香港電視網絡男藝員
佩清
鄭仲豪

**鄭仲豪**（，），係馬來西亞男藝人，香港男子組合MATCH嘅成員，同埋《全民造星V》嘅參賽者，最終入圍至30強。而家參加係《中年好聲音4》。

## 簡歷
鄭仲豪喺馬來西亞嘅吉隆坡市出世同成長。2022年喺香港參加過ViuTV節目《全民造星V》，成為70號參賽者，比賽又唱《浮誇》，而入圍至三十強後止步，之後加入香港男組合MATCH變成一位成員。2025年開始參加係無綫電視《中年好聲音4》。

## 演出
### 電視節目（[[ViuTV]]）
*2022年：《全民造星V》參賽者，70號，最後三十強

### 電視節目（[[無綫電視]]）
*2025年：《中年好聲音4》參賽者

## 出面網頁
*
雷振耀

**雷振耀**（，），係馬來西亞男藝人，歌手，香港男組合MATCH嘅成員，亦係《全民造星V》嘅參賽者，最終入圍至40強。

## 簡歷
雷振耀喺馬來西亞嘅吉隆坡市出世同成長。佢26歲飛去香港參加ViuTV節目《全民造星V》，成為6號參賽者，但入圍至40強即時止步。雷振耀比賽後加入香港男組合MATCH做成一位成員。

## 演出
### 電視節目（[[ViuTV]]）
*2022年：《全民造星V》參賽者，6號，最後40強

## 出面網頁
*